Aleksandar Vučić u Subotici najavio više desetina miliona evra ulaganja u infrastrukturu\nPredsednički kandidat Srpske napredne stranke (SNS), Aleksandar Vučić, izjavio je danas na gradskom trgu u Subotici da će vlast uložiti 41 milion evra u rekonstrukciju i izgradnju Opšte bolnice u Subotici, 30 miliona evra u izgradnju pokrivenog gradskog stadiona, za akva park na Paliću još 6 miliona evra, i 5 miliona evra u završetak izgradnje zgrade Narodnog pozorišta.\n„Sa Viktorom Orbanom smo zajedno, uvek više mađarske strane, obnavljali objekat Sinagoge, krenuli da radimo prugu Subotica – Segedin, i to ćemo u najbržem roku da završimo i da uredimo, da ne bude dugih pasoških kontrola, da ne bismo gubili vreme na granici. To je mnogo važno za ljude koji rade u Mađarskoj ili ovde, a važno je i zbog turizma i uspostavljanja naših boljih veza“, naveo je Vučić.\nOn je rekao da je u toku izgradnja 110 kilometara kanalizacione mreže, zatim prečistača za otpadne vode, u vrednosti od 50 miliona evra.\n„Dva postrojenja za prečišćavanje otpadnih voda u Bajmoku i Čantaviru, jer su to svari koje suštinski menjaju život građana, koje daju ogromnu vrednost svima koji žive u Subotici. Kada sve ovo imamo, onda i vrednost kvadrata stambenog prostora, ali i na selima, drastično skače, i onda možemo da se poredimo i sa bogatijim mađarskim i austrijskim, slovenačkim i nemačkim selima i gradovima“, naveo je Vučić.\nPrema njegovim rečima, izgradnjom ovakve infrastrukture i pruge Novi Sad – Subotica, tih 108 kilometara, i pruge Subotica – Segedin, ovaj grad se nalazi na jednom fantastičnom mestu.\n„Subotica će biti na sat i po od Budimpešte vozom i na manje od sat i po do Beograda. Između ta dva prelepa grada nalazi se i prelepa Subotica koja uživa blagodeti našeg prijateljstva i najboljih mogućih odnosa“, rekao je Vučić.\nDodao je da Srbiju čekaju važni poslovi posle izbora – da se uradi kanalizaciona mreža u Malom Iđošu, u Adi, i da se završi izgradnja zatvorenog bazena u Bačkoj Topoli.\nOn je podsetio da ne smemo nikada da zaboravimo da, kada u Evropi svi ćute, i kada niko neće da stane na srpsku stranu, kad god je teško, kad god imamo neki problem, postoji uvek jedna zemlja koja stane uz Srbiju, a to je – Mađarska.\nPastor pozvao Mađare da podrže Vučića za predsednika Srbije\n„Ponosan sam na državu koju smo napravili, u kojoj, na jednoj ovakvoj manifestaciji, u momentu podrške predsedničkom kandidatu Vučiću mogu da se obratim na svom maternjem jeziku. Pre svega da pozdravim sve one koji su me iz SVM-a dopratili ovde da se pokažemo, da poručimo da smo saborci u tome da od Srbije napravimo bolju državu nego što je danas“, rekao je predsednik Saveza vojvođanskih Mađara (SVM), Ištvan Pastor.\nOn je podsetio da je pre pet godina njegova stranka takođe podržala Vučićevu kandidaturu za predsednika Srbije.\n„U nadi da će nam se ostvariti zamisli i želje, ohrabrivao sam sve i tada da podržimo Aleksandra Vučića u nadi da ćemo stvoriti političku stabilnost u državi. Nadali smo se da će pobediti u prvom krugu i posle pet godina, to se ostvarilo“, naveo je Pastor.\nPrema njegovom mišljenju, Srbiju danas karakteriše stabilnost i ona uživa međunarodni ugled i poštovanje, što je ovoj državi omogućilo da se dalje razvija.\n„To su ti rezultati koji nas ovlašćuju i obavezuju da pred javnosti nedvosmisleno podržimo predsedničkog kandidata Aleksandra Vučića da dođe do svog novog mandata. Podrška vama je obaveza i čast“, poručio je Pastor.\nOn je naveo da Aleksandra Vučića poznaje kao ozbiljnog čoveka od poverenja, kao jednog hrabrog i korektnog čoveka za koga može da kaže da mu je prijatelj.\n„Zato vas sve pozivam da ga podržimo na izborima za predsednika, 3. aprila, jer treba da sačuvamo sve ono što smo postigli i izgradili do sada. Ovo će da osigura i dalju izgradnju srpsko-mađarskih odnosa“, kaže Pastor.\nOn je pozvao svoje birače, među kojima su mnogi i prisustvovali konvenciji SNS-a, da na parlamentarnim izborima glasaju za SVM, a da na predsedničkim izborima podrže kandidata Srpske napredne stranke, Aleksandra Vučića.\nMirović: Zajedno možemo i moramo sve\nPredsednik Pokrajinske vlade Vojvodine, Igor Mirović, rekao je da sve okupljene danas u Subotici povezuje isti plan i san o uspešnoj Srbiji, o jakoj ekonomiji, o zemlji koja jača i razvija se kao nikada do sada u poslednjih 30-40 godina.\n„Okupili smo se i zbog ideje koja nas vodi i koju svojim izgaranjem za naš zajednički san predstavlja predsednik Aleksandar Vučić. Želimo da se izborimo za pobedu, za zajedništvo Srba i Mađara, i svih drugih širom naše zemlje, jer će on znati da mu naša snaga uliva sigurnost i mir“, ocenio je Mirović.\nOn je poručio da zajedno možemo i moramo sve.\n„Niko drugi osim nas nema ni ideju, ni politiku, ni plan, ni ljude dostojne izazova vremena u kojem živimo“, kazao je Mirović.\nAkva park Aleksandar Vučić Igor Mirović Investicije Ištvan Pastor Izbori 2022. Komunalna infrastruktura Pruga Subotica - Segedin Savez vojvođanskih Mađara SNS Subotica Srbija - Mađarska


STIŽU NOVE DOZE SPUTNJIKA: Ruski tim u četvrtak na Torlaku | Novosti.rs\nOn podseća da je isporuka vakcina bila ključna tema u telefonskom razgovoru ruskog i srpskog predsednika, Vladimira Putina i Aleksandra Vučića, pre nekoliko dana i dodaje da postoje svi preduslovi da se u Srbiji proizvodi ruska vakcina protiv korona virusa - Sputnjik V, i da to potvrđuje i najavljeni dolazak delegacije ruskih stručnjaka koja u četvrtak 11. februara stiže u Srbiju.\nIstiče da Rusija ne želi da od proizvodnje vakcine pravi "globalno nadmetanje", već da joj je cilj da zajednički međunarodni napori na tom polju budu što efikasniji.\nBocan-Harčenko naglašava da će dolazak tima ruskih stručnjaka, koji će u Srbiji boraviti nekoliko dana kako bi utvrdili uslove za proizvodnju vakcine Sputnjik V na "Torlaku", biti iskorak napred u saradnji Rusije i Srbije u oblasti vakcinacije kao odgovora na pandemiju korona virusa.\n"Sa nestrpljenjem čekamo dolazak delegacije. Mislim da će to pomoći nastavku masovne vakcinacije u Srbiji, koja je na prvom mestu u tom procesu koji je sada najznačajniji za svaku zemlju", kaže Bocan-Harčenko o najavljenom dolasku stručnjaka iz tri ruske institucije - Ministarstva za industriju, Fonda za direktne investicije, kao i proizvođača vakcina, naučnog instituta "Gamaleja".\nIstiče da, kada je reč o proizvodnji Sputnjik V vakcine, koja je, kako primećuje, jedna od najtraženijih u Srbiji, postoji obostrana zelja i na ruskoj i na srpskoj strani za to, ali da se još uvek ne može govoriti o pojedinostima.\n"Zbog toga i dolazi delegacija ruskih stručnjaka da napravi zaključak šta je moguće, gde je moguće, u kakvim vremenskim okvirima", navodi ambasador.\nBocan-Harčenko smatra da je u ovom trenutku važno što Evropska agencija za lekove razmatra upotrebu ruskog cepiva koje je, kako podseća, agencija Blumberg označila kao "najveći naučni prodor Rusije od perioda Sovjetskog saveza".\n"Spremni smo da sarađujemo sa svima, to smo pokazali na primeru Srbije, a počela je saradnja i sa kompanijom Astra Zeneka. Verujemo da je prednost u saradnji i zajedničkoj proizvodnji", naglašava Bocan-Harčenko.\nDodaje da je skoro polovina zaposlenih u ambasadi Rusije u Beogradu vakcinisano na "Torlaku" Sputnjik V cepivom, a da je sutra njegov termin za vakcinaciju.\n"Ja sam upisan za sutra i nadam se da ću imati slobodnog vremena u rasporedu", kaže ambasador.\nBocan-Harčenko navodi da veliko interesovanje građana Srbije za rusku vakcinu koje, kako je ukazao, prema pojedinim anketama dostiže više od 40 odsto, odraz prijateljskih i bratskih odnosa dve zemlje i međusobnog poverenja, ali i rezultat objektivnih podataka o delotvornosti Sputnjik V vakcine, uključujući i ocene časopisa "The Lancet".\n"Kada je krenula priča o ruskoj vakcini, još u fazi testiranja, stizala su nam pitanja građana širom Srbije kada će vakcina stići u Srbiju. Bilo je istraživanja koja pokazuju da se više od 40 odsto građana izjasnilo u prilog Sputnjik V vakcini, a verujem da je sa porastom njene reputacije i ugleda, taj procenat možda i veći", navodi Bocan-Harčenko.


Spreman je memorandum za Vijeće ministara. OHR bez komentara, tražili od RS-a dokaz o vlasništvu zemljišta\nOvim memorandumom strane su saglasne da se utvrde osnovni pravci buduće saradnje u cilju realizacije infrastrukturnog projekta „Izgradnja aerodroma Trebinje“ na principima uzajamno korisne saradnje uz poštovanje dobre međunarodne prakse i zakonodavsta obiju strana.\nOva rečenica sročena je u spremljenom Memorandumom o razumijevanju i saradnji na realizaciji infrastrukturnog projekta “Izgradnja aerodrome Trebinje” između Vijeća ministara BiH i Vlade Srbije.\nOvo je ujedno prvi akt koji ide na državni nivo, a tiče se izgradnje aerodroma u Trebinju koji je u proteklom period isključivo ispregovaran na relaciji RS – Srbija. Da li je navedenim memorandumom za aerodrome čiji vlasnik na tlu BiH postaje Srbija Vijeće ministara odnosno država BiH dovedena pred svršen čin?\nNaime, NSRS je još u oktobru prošle godine usvojila odluku da je zemljište na kojem bi se trebao graditi aerodrome “područje posebne namjene”. Država je, kao i u procesu koji je prethodio i koji će slijediti zaobiđena, pa je tako na posljednjem sastanku na relaciji Vlade RS i Vlade Srbije održanom sredinom septembra u Banjoj Luci dogovor finaliziran: Investitor, Republika Srbija, postaje vlasnik aerodroma, sa isključivim pravom upravljanja.\nNo, šta piše u memorandumu koji će u narednom periodu otići Vijeću ministara BiH na usvajanje?\nS tim u vezi posebno su interesantni navodi u članu 2. u kojem stoji da: Strane u okviru svojih mogućnosti i nadležnosti, pružaju svu neophodnu pomoć i podršku u realizaciji ovog infrastrukturnog projekta koji je od obje strane prepoznat kao strateški značajan”.\nStrane posebnu pažnju poklanjaju i u okviru svojih nadležnosti međusobno sarađuju na regulisanju pitanja koja se odnose na:\n1. stvaranje uslova za nesmetanu izgradnju i certifikaciju aerodroma u Trebinju;\n2. stvaranje uslova za odvijanje međunarodnog vazdušnog saobraćaja na aerodromu;\n3. regulisanje boravka i/ili druga imigraciona pitanja za ključne kadrove u BiH;\n4. stvaranje uslova za pružanje usluga u vazdušnoj plovidbi na aerodromu.\nDakle, da je država ne samo zaobilazan, već i ključan faktor u izgradnji ovog i svakog aerodroma, budući da ima isključivu nadležnost kada je riječ naprimjer o kontroli vazdušnog prostora, svjedoči upravo ovaj memorandum. Nadalje, dozvole za korištenje aerodroma izdaje i oduzima BHDCA (Direkcija civilne avijacije Bosne i Hercegovine). Hoće li BHDCA u ovom slučaju izdati odgovarajući dozvolu ako se utvrdi da je zemljište kod Trebinja na kojem se treba graditi aerodrom – državno?\nPrema nezvaničnim informacijama, Ured visokog predstavnika (OHR) je nekoliko puta od Republičke uprave za geodetske i imovinsko-pravne poslove (RUGIP) tražio da im se dostavi dokaz o vlasništvu nad zemljom planiranom za aerodrom, ali odgovor nisu dobili.\nFokus.ba obratio se OHR-u s upitom u vezi navedene informacije. Glasnogovornik OHR-a Mario Brkić rekao nam je da po ovom pitanju nemaju komentara.\n#izdvojeno#aerodrom trebinje#u fokusu#corruption


Predstavnici Agencije za bezbednost saobraćaja, u saradnji sa lokalnim Savetom, 21. februara, u Bajinoj Bašti, održali su tribinu za traktoriste, kojoj je prisustvovalo više od 80 vozača traktora iz Bajine Bašte i okolnih mesta.\nPredavanje je održao načelnik za planiranje, prevenciju i edukaciju Agencije za bezbednost saobraćaja Duško Pešić. On je traktoristima ukazao na važnost poštovanja propisa, značaju potrebe retroreflektujućih materijala, statističke podatke vezane za stradanje traktorista, tipične situacije u kojima stradaju, kao i primere i posledice nebezbednog ponašanja koje ono može prouzrokovati. Pored predstavnika Agencije, okupljenima se obratio i predsednik Opštine Bajina Bašta Radomir Filipović.\nSa učesnicima tribine diskutovalo se o zakonskim odredbama koje treba da poštuju vozači traktora, štetnosti i posledicama upotrebe alkohola tokom vožnje, tehnikama upravljanja, načinu stradanja, načinima izbegavanjan opasnih situacija i sl.\nPrisutni su dobili retroreflektujuće prsluke, rotacije, trouglove za spora vozila, edukativne flajera. Poklone su obezbedili Agencija za bezbednost saobraćaja i lokalni Savet.\nPredavanje su pratili i mediji, kao i pripadnici saobraćajne policije i na taj način dali na značaju i važnosti održanom događaju.\nAgencija će nastaviti sa svojim preventivno-promotivnim aktivnostima, u cilju smanjenja stradanja svih učesnika u saobraćaju.


El Čapo pod najvišim merama bezbednosti u zatvoru\nM. D. 13. januara 2016. 20:00\nMeksičke vlasti podižu mere bezbednosti u zatvoru u kojem se nalazi najozloglašeniji narko bos Hoakin el Čapo Gusman, kako se ne bi dogodilo da on po treći put pobegne.\nTako će, kako prenose mediji, pod u njegovoj ćeliji u zatvoru Altiplano biti ojačan, a ispred nje će biti čuvar 24 časa sedam dana u nedelji.\nGusman, koji je uhvaćen u petak, šest meseci pošto je pobegao iz zatvora sa maksimalnim obezbedenjem, zahvaljujući tome što su pripadnici njegovog kartela uspeli da iskopaju 1,5 kilometra dugi tunel.\nNa snimcima nadzornih kamera se tada moglo videti kako narkobos ulazi u rupu iskopanu na dnu tuš-kabine i nestaje u tunelu.\nGusman se trenutno nalazi u izolaciji u drugom delu zatvora, rekao je izvor iz zatvora, prenosi Rojters.\nU povećane bezbednosne mere takođe spada smanjenje broja zatvorenika u zatvoru, četvorostruko veći broj kamera i prebacivanje Gusmana nasumice, bez upozorenja, na različite lokacije, rekao je portparol meksičke vlade Eduardo Sančes Rojtersu.\n„Nasumično se prebacuje iz ćelije u ćeliju… od kad je došao bio je u osam različitih ćelija“, dodao je on.\nHuan Pablo Badiljo, jedan od Gusmanovih advokata kaže da je njegov klijent fizički veoma slab i da se žali da je izložen „brutalnom psihološkom pritisku“.\n„On je u drugoj, veoma hladnoj zoni (zatvora) i u potpunoj izolaciji“, rekao je Badiljo Rojtersu i dodao da ga nijedan rođak još nije posetio.\nOklopna vozila i laki tenkovi stoje ispred zatvora koji se nalazi na sat vremena vožnje od meksičke prestonice, a lokalni mediji prenose i da su ćelije u zatvoru opremljene električnim senzorima, kao i dodatnim nadzornim kamerama.\nU nedelju su meksički bezbednosni zvaničnici posetili zatvor kako bi se uverili u pojačane mere bezbednosti.\nMeđutim, neimenovani zvaničnik ministarstva unutrašnjih poslova kaže da je problem sa smeštanjem mafijaša kakav je El Čapo taj što oni lako mogu da potkupe čitavo zatvorsko osoblje.


Potvrđen kvalitet kragujevačkog Festivala kamernih horova – Fotkaj KG\n21 aprila, 2017 21 aprila, 2017 Admin Aktuelnosti, Društvo\nMeđunarodni festival kamernih horova i vokalnih ansambala u Kragujevcu zvanično je postao deo Evropske umetničke asocijacije “Evropa za festivale, festivali za Evropu“. Tako je potvrđen kvalitet programa gradskog kamernog hora “Liceum“, koji je svojim dugogodišnjim radom zasluženo postao član međunarode umetničke asocijacije.\nŽiri je potvrdio i kvalitet programa festivala kao i doprinos razvoju publike, jačanju saradnje i zajedništva u Evropi. Festival kamernih horova i vokalnih ansambala u Kragujevcu, koji će se ove godine održati u avgustu, potpomognut je od Evropske asocijacije, čime je potvrđeno da je festival jasno umetnički fokusiran, da ima značajan doprinos na lokalnom, nacionalnom i međunarodnom nivou. Kragujevački festival kamernih horova i vokalnih ansambala uskoro će se pojaviti i na sajtu EFFE, što zapravo znači da su informacije o festivalu lako dostupne za evropsku festivalsku publiku, umetnike, umetničke organizacije, sponzore, privatne kompanije i medije. Od 18. aprila zvaničan logo EFFE je sastavni deo kragujevačkog festivala.\neffe festival kamerni horovi liceum


Potthoff: U BiH djeluje 250 njemačkih preduzeća, interes sve veći – Biznis.ba\nobjavljeno 18. sep 2018. u 15:17 18. sep 2018.\nNjemačka je najbitniji vanjskotrgovinski partner Bosne i Hercegovine, u kojoj trenutno djeluje 250 njemačkih preduzeća i postoji interes da se saradnja unaprijedi – rekao je direktor Predstavništva njemačke privrede u BiH Sven Thorsten Potthoff.\nUoči skupa u Privrednoj komori RS-a o temi “Perspektive saradnje sa njemačkom privredom”, Potthoff je rekao da njemački privrednici vide interes za angažovanje u BiH zbog toga što su proizvodni troškovi mnogo niži nego u zemljama EU, a postoji i određeni broj stručne radne snage, iako se, kako je naveo, te prilike mijenjaju.\nIstakao je da problem za saradnju s BiH predstavljaju određene birokratske prepreke, ali i da postoje i veliki potencijali za saradnju, zbog kojih postoji tendencija porasta broja njemačkih preduzeća koji žele da dođu na ove prostore.\nDirektorica Privredne komore RS-a Dragica Ristić naglasila je da je saradnja sa njemačkom ekonomijom važna i za razvijene, kao i za male ekonomije poput one u entitetu RS, kojem je Njemačka na trećem mjestu po obimu vajskotrgovinske razmjene.\nU prvom polugodištu taj bh.entitet je ostvario robnu razmjenu sa Njemačkom u iznosu od 379 miliona KM, što je 8,7 posto od ukupnog iznosa vanjskotrgovinske razmjene RS-a.\nRistić je precizirala da se iz RS-a u Njemačku najviše izvozi namještaj i proizvodi drvoprerade, kao i dijelovi za obuću, a da se najviše uvoze automobili i proizvodi metalske industrije.\nNa skupu o temi “Perspektive saradnje sa njemačkom privredom” učestvovalo je oko 50 privrednika iz cijele BiH.


Njemačka od 2. novembra ide u djelimično “zatvaranje” – iribina\nHome/svijet/Njemačka od 2. novembra ide u djelimično “zatvaranje”\nNjemačka kancelarka Angela Merkel izjavila je danas da su se njemački zvaničnici saglasili sa četvorosedmičnim zatvaranjem restorana, barova, bioskopa, pozorišta i drugih sličnih objekata, u pokušaju da zaustave nagli porast zaraza virusom korona.\nMerkelova i 16 državnih guvernera, odgovornih za uvođenje i ublažavanje ograničenja, složili su se o djelimičnom zaključavanju na današnjoj video konferenciji. Odluka treba da stupi na snagu u ponedjeljak i trajaće do kraja novembra, javlja AP, prenosi Tanjug.\nProdavnice i škole treba da ostanu otvorene, za razliku od zatvaranja Njemačke tokom prve faze pandemije u martu i aprilu. Restorani će moći samo da služe hranu za ponijeti.\n„Moramo da djelujemo sada, da izbjegnemo akutnu nacionalnu zdravstvenu krizu“, rekla je Merkelova.\nKancelarka je apelovala na ljude da ne idu na putovanja koja nisu nužna i rekla da hoteli neće moći da primaju turiste.\nMerkel je obećala da će kompanije pogođene novim djelimičnim zaključavanjem dobiti ekonomsku podršku, rekavši da će manje kompanije dobiti 75 odsto svog prihoda kao podršku, javlja Rojters.\n„Nadoknadićemo štetu pogođenim kompanijama, institucijama i klubovima“, rekla je njemačka kancelarka.\nTramp: U SAD nema slobode štampe - mediji su korumpirani


Evropljani se pitaju da li izbeglicama upravljaju Amerikanci - 26.08.2015, Sputnik Srbija\nŽamor Evropljana povodom talasa izbeglica koji sve više prekriva kontinent sve je glasniji. Sve je više onih koji počinju da se pitaju: Zbog čega dolaze, kao i... 26.08.2015, Sputnik Srbija\npolitika, vesti, svet, velika britanija, nemačka, sirija, bliski istok, irak, evropa, afrika\n09:30 26.08.2015 (Osveženo: 16:19 05.10.2015)\nŽamor Evropljana povodom talasa izbeglica koji sve više prekriva kontinent sve je glasniji. Sve je više onih koji počinju da se pitaju: Zbog čega dolaze, kao i ko ih šalje.\nNovinari austrijskog lista „Info direkt“ objavili su, pozivajući se na izvore iz specijalnih službi, senzacionalnu vest o tome da su Amerikanci, navodno, umešani u nelegalno prebacivanje izbeglica iz Afrike i s Bliskog istoka na evropski kontinent.\n24 Avgust 2015, 20:44\nList navodi da na ovaj način Amerikanci doprinose destabilizaciji Evropske unije. Oni, prema navodima lista, čak i plaćaju vodiče koji migrante dovode u Evropu preko Sredozemnog mora.\nAustrijski novinari pišu da su ovi „psi vodiči“, kao i agenti „arapskog proleća“ odlično tehnički opremljeni. Veza se ostvaruje preko društvenih mreža — Fejsbuka, Tvitera, Skajpa. Novinari, doduše, nisu objasnili u čemu je pak interes građana SAD i da li oni predstavljaju državu ili je reč o privatnom biznisu. To ćemo, verovatno, saznati kasnije.\nU međuvremenu se situacija s migrantima u Evropskoj uniji usložnjava.\nInformacije o ovoj temi ponekad podsećaju na izveštaje s fronta: te izbeglice potiskuju prilikom pokušaja da na silu zauzmu kanal podno Lamanša; te one koji traže sreću u tuđini gasom i drugim sredstvima dočekuju makedonski policajci; te italijanski čuvari reda sprečavaju akcije migranata u prestonici mode Milanu; te u Nemačkoj masa zasipa flašama i kamenjem autobus s izbeglicama iz Sirije i Iraka, a policajci nisu u stanju da ih zaustave.\nProblem raste brže od snežne lavine, a voz je već odjurio: sistemske mere trebalo je preduzimati mnogo ranije, onda kada se politička elita zadovoljavala uvođenjem izvesnih ograničenja u zakonodavstvu koje, kako je pokazao život, i nije tako teško zaobići. A Evropa sada treba ponovo da razmatra čak i osnovni dokument kakav je Šengenski sporazum.\nOvakve izjave sve se češće čuju, a pod sumnju bi uskoro mogli biti dovedeni i aktuelni opšteevropski format i liberalno-demokratske vrednosti Starog sveta, koje se tiču prava onih koji se ne mogu nazvati iskonskim Evropljanima.\nMoguće je da će vremenom biti razjašnjeno da li Amerika učestvuje u trenutnoj migracionoj krizi u Evropi direktno kao država. Posredno učešće Vašingtona u tome jeste očigledno, jer upravo je američki gospodar stalno uvlačio evropske vazale u operacije na Bliskom istoku i u Africi.\nZajedničke akcije Zapada uvek su dovodile do istog rezultata: haosa i propasti. Sada se ostvaruju zakoni fizike — bumerang se vratio. Ali samo Evropljanima. Gospodar je daleko. Bliskoistočni i afrički migranti na svojim bednim brodićima nikako ne mogu da savladaju okean, za razliku od Sredozemnog mora.


Danilo B. Šuković\nInstitutut društvenih nauka, Beograd.\nEKONOMSKI EFEKTI STARENJA STANOVNIŠTVA\nU radu se analiziraju krupne demografske promene kod nas i u svetu, koje se prvenstveno ogledaju u permanentnom procesu starenja stanovništva. Posebno se razmatraju ekonomski aspekti starenja populacije. Zbog pogoršanog odnosa broja onih koji rade prema onima koji primaju penzije, došlo je praktično do kraha penzionog sistema. Nepovoljne demografske tendencije u Srbiji već će u ovoj deceniji prouzrokovati smanjenje stanovništva radnog uzrasta od oko 8%, što će se negativno odraziti na funkcionisanje tržišta rada, odnosno na radni potencijal budućeg privrednog rasta. Potencijalni i raspoloživi ljudski kapital će se smanjiti, a nastavak starenja stanovništva će pojačati već ionako veliki pritisak na sistem socijalne zaštite, naročito na penzije i zdravstvo. U radu se ukazuje ne samo na probleme postojećeg penzionog sistema, već i na mogućnosti prevazilaženja ekonomskih problema nastalih zbog starenja stanovništva i to prvenstveno nužnom penzionom reformom, kao i razmatranjem mogućnosti za ukidanje zvanične starosne granice penzionisanja. Na kraju se daje i kraći osvrt i na veoma značajne pozitivne ekonomske efekte koje donosi produženje očekivanog životnog doba.\nNOAM ČOMSKI I NEOIMPERIJALNE AMBICIJE VELIKIH SILA NA RAZMEĐU MILENIJUMA\nGlobalizacija predstavlja jedan kompleksan proces pun protivrečnosti, koji svakodnevno menja strukturu i dinamiku savremenog društva. Ovaj proces svakodnevno pokazuje svoje Janusovo lice kojim utiče na sudbinu savremenih svetskih društava. Neoliberalni koncept globalizacije i njeno asimetrično ispoljavanje u savremenosti su, nažalost, potpuno gurnuli u drugi plan njenu emancipatorsku ulogu. Jedan od nejznačajnijih teoretičara koji se beve ovim problemom jeste svakako Noam Čomski čiji su život i rad obeležili veći deo XX i početak XXI veka. Ovaj veliki borac za mir i demokratiju je dobar primer toga da je pero najmoćnije oružje od svih. On se u svojim radovima žestoko bori protiv rata i neoliberalnog koncepta globalizacije, kritikujući pritom u najvećoj meri ostvarivanje spoljne politike Sjedinjenih Američkih Država, i u tome ne posustaje ni danas. Pored analize teorijskog doprinosa Noama Čomskog za razumevanje neoimperijalnog koncepta globalizacije, ovaj rad ima za cilj da ukaže i na značaj i ulogu intelektualaca u savremenom društvu, kao i da istakne neophodnost svakodnevnog kritičkog preispitivanja za razumevanje savremenih društvenih procesa.\nSVOJINSKI ODNOSI I DEMOKRATSKI KAPACITETI POLITIČKIH INSTITUCIJA\nOsnovni cilj rada je da korišćenjem teorijski proverenog naučnog metoda argumentovano pokaže da su karakter i demokratski kapacitet političkih institucija oduvek bili u direktnoj zavisnosti od karaktera svojinskih odnosa. Zaključuje se: da je promena svojinskih odnosa uvek predstavljala prekretnicu u razvoju društva, a posebno političkih institucija; da savremena demokratizacija svojinskih odnosa kroz razvijanje radničkog akcionarstva i zadrugarstva ima za cilj da putem poboljšanja svojinskog statusa proizvođača poveća njihovu motivaciju koja je osnovni činilac ekonomske efikasnosti u svim istorijskim uslovima; da se demokratizacija društva i političkih institucija u Srbiji ne može zamisliti bez suštinske promene svojinskih odnosa koja podrazumeva da najširi slojevi stanovništva upravljaju društvenom reprodukcijom.\nU radu se analizira veoma složeni fenomen korupcije sa aspekta njenog uticaja na ekonomski razvoj. Pokazuje se koliko velika endemska korupcija, koja je zastupljena i u Srbiji, nanosi velike štete privredi i društvu, razara institucije sistema i onemogućava ekonomski razvoj. Pored toga što se analiziraju razmere negativnog uticaja korupcije na investicije i razvoj, analiziraju se i efekti korupcije na poslovne rezultate kompanija koje vrše podmićivanje. Poseban osvrt u radu se daje na moguću i nužnu borbu protiv korupcije, kako bi se svela u društveno prihvatljive okvire i tako prestala biti velika prepreka ekonomskom i društvenom razvoju. Visoka korupcija u Srbiji je rezultat neuspešnih i sporih reformskih procesa, kao i slabih i neizgrađenih institucija. Pored toga propadanje srednje klase je takođe pogodovalo ekspanziji korupcije u Srbiji. Na kraju se, imajući u vidu ove uzroke korupcije, ukazuje na moguće mere za njeno suzbijanje.


FARMACEUTSKE USLUGE U SRPSKOJ SVE SKUPLJE\nApotekama u Republici Srpskoj je u poslednjih šest godina plaćeno oko 55,8 miliona konvertibilnih maraka na ime “farmaceutskih usluga” – podatak je Fonda zdravstvenog osiguranja RS.\n– Farmaceutska usluga je dio zdravstvenih usluga i podrazumijeva, između ostalog, nabavku lijekova, čuvanje lijekova, izdavanje lijekova u skladu sa pozitivnim propisima, obradu recepata, savjetovanje pacijenata i sl. i kao takva je rezultat razgovora sa Farmaceutskom komorom Republike Srpske (čiji zadatak je da zastupa interese struke, kao i interese pacijenata) i od 2009. godine je sa 1,10 KM povećana na 1,43 KM – kažu u Fondu zdravstvenog osiguranja RS.\nOve podatke objelodanio je Fond ZO na pitanje narodnog poslanika Draška Stanivukovića kojeg je zanimalo koliko javne zdravstvene ustanove izdvajaju za apoteke za tzv. uslugu obrade recepta, koliki je iznos po svakom receptu i i koliki je ukupni iznos izdvojenih sredstava od dana kada je ta obaveza ustanovljena?\nStanivukovića je zanimalo ko je i kada potpisao ugovor sa Farmaceutskom komorom i koji su uslovi za raskidanje takvog ugovora, te razlozi uvođenja ovakve prakse kojima se plaćaju „usluge obrade recepta“ i koja zemlja je u regionu poslužila kao primjer?\n– Prije tri godine Farmaceutska komora je predložila novo povećanje vrijednosti farmaceutske usluge, te je njihova procjena visine usluge bila povećanje na 2,70 KM, ali prijedlog za povećanje nije prihvaćen. Za primjer navodimo dva kantona u Federaciji BiH. U Zeničko-Dobojskom kantonu cijena farmaceutske usluge iznosi 1,73 KM, a u Sarajevskom kantonu 1,95 KM – kažu u Fondu.\nFond je stanovišta da je povoljnija varijanta da se u Republici Srpskoj koristi farmaceutska usluga, nego da se uvede apotekarska maloprodajna mreža od 20%, “koja je kao model plaćanja prisutan u nekim zemljama okruženja”.\nKažu da su kao dodatno smanjenje troškova prije dvije godine uveli tromjesečni recept, odnosno da se na jednom receptu napiše terapija za tri mjeseca i kao takva, mjera je već dala rezultate u smanjenju troškova.\n– Navodimo i to da smo primijetili da neki domovi zdravlja ne primjenjuju tu mogućnost, te i u slučajevima kada bi mogli, ne koriste isto – dodaju u Fondu.\nGodišnje se apotekama za farmaceutsku uslugu plaća više od devet miliona KM.


Laguna - Bukmarker - Knjiga nedelje: „Svet u plamenu“ - Knjige o kojima se priča\nPriča o poslednjem putovanju Orijent ekspresa. „Svet u plamenu“ je vremeplov koji će vas odvesti u jedan od najuzbudljivijih istorijskih trenutaka. Dok se nemački tenkovi kotrljaju ka zapadu, a Parizom se širi strah, Orijent ekspres poslednji put kreće za Istanbul.\nU vozu je okupljena družina spojena sudbinskim okolnostima. U vozu su i špijuni svih velikih sila. Niko, međutim, ne zna da voz prevozi nešto za čime Hitlerove trupe tragaju po čitavoj Evropi. Od samog početka, zvezde nisu naklonjene ovom putovanju. Svaki prelazak granice može se završiti kobno. Pa ipak, u ovoj istorijskoj drami, čitalac je na dobitku jer će uživati u svakoj stranici.


Stomatološka sestra - tehničar za dentalna i intraolarna snimanja, Medicinska škola, Srednja škola, Sveti Arhangel Novi Sad\nPeti stepen stručne spreme Stomatološka sestra - tehničar za dentalna i intraolarna snimanja\nUopšteno govoreći, mogućnost dokvalifikacije za obrazovni profil stomatološka sestra - tehničar za dentalna i intraolarna snimanja imaju svi kandidati, koji su prethodno stekli osnovne kvalifikacije u okviru srednje zubotehničke škole. Upravo njima i jeste prvenstveno namenjen ovaj program, ali moramo naglasiti da srednja škola Sveti Arhangel, Novi Sad nudi i redovno i vanredno školovanje, kao i mogućnost stručnog osposobljavanja i prekvalifikacije za sve zainteresovane kandidate.\nNaročito je bitno da svako ko konkretnom programu specijalizacije želi da pristupi ima i iskustvo u radu u struci i to u trajanju od najmanje 2 godine, a o čemu će biti obavezan prilikom upisa da dostavi važeći dokaz.\nTrebalo bi da svi oni budu informisani o tome da je celokupna edukacija usklađena u potpunosti sa trenutno aktuelnim pravilima Ministarstva prosvete, nauke i tehnološkog razvoja Republike Srbije. Iz tog razloga napominjemo da svi kandidati imaju tri stručna predmeta da polože, zatim jedan opšti i praktičnu nastavu u okviru jednog predmeta.\nJednostavnije govoreći, njihova je obaveza da polože predmet strani jezik, kao i stručne predmete osnovi radiografske tehnike, zatim osnovni principi radiološke zaštite i stručni predmet osnovi radiološke fizike i dozimetrija.\nU okviru stručnog predmeta osnovi radiografske tehnike će imati i praktičnu nastavu, a njeno trajanje je definisano aktuelnim nastavnim programom i organizuje se u saradnji sa vrhunskim stručnjacima i institucijama u konkretnoj oblasti.\nUzevši u obzir da kandidati koji budu stekli zvanje stomatološka sestra - tehničar za dentalna i intraolarna snimanja, peti stepen imaju specijalizaciju, to će im biti i znatno jednostavnije da u izabranoj struci pronađu zaposlenje.\nIzuzetno je značajna informacija za sve da diploma, koju će im srednja škola Sveti Arhangel u Novom Sadu po završetku odabranog programa izdati, spada u red pravno validnih dokumenata, apsolutno priznatih i na području Srbije, ali i drugih zemalja regiona i sveta.\nSamim tim bi kandidati trebalo prvo da kontaktiraju Nacionalnu službu za zapošljavanje, a ukoliko su na njenu evidenciju zvanično prijavljeni, te da od nadležnih u toj službi zahtevaju upis diplome za obrazovni profil stomatološka sestra - tehničar za dentalna i intraolarna snimanja. Naravno da će u svoj CV uvrstiti informaciju da tu diplomu poseduju, a u slučaju da žele van granica naše zemlje da se zaposle, biće potrebno da sve podatke o postupku nostrifikacije diplome u toj zemlji dobiju na vreme.\nUz prisustvo svakog prethodno prijavljenog lica se organizuje upis, a osoblje ove škole će detaljno svakoga od njih informisati o dokumentima koja bi trebalo da prilože tom prilikom.\nS obzirom na to da je obavezno izvršiti prijavu, odnosno osoblju ove obrazovne institucije dostaviti osnovne informacije, kao što su prezime i ime kandidata, zatim broj telefona i datum rođenja, to svako od njih bira način za prijavu koji mu odgovara. U principu se telefonski može izvršiti prijava, a u ponudi je i opcija elektronskog prijavljivanja, koja podrazumeva slanje navedenih podataka na mejl škole, s tim da svakako zainteresovani mogu i lično da izvrše prijavu u školskim prostorijama.\nPrilikom zvaničnog upisa, a koji se organizuje isključivo uz lično prisustvo prijavljenih, od njih se zahteva da dostave kako uverenje o državljanstvu i izvod iz matične knjige rođenih, tako isto i potvrdu da su stekli minimun 2 godine radnog iskustva u struci, kao i diplomu, odnosno svedočanstva srednje škole koju su prethodno pohađali.


Foto: N.N. | Tri miliona KM proizvođačima mesa u RS\nGoran Lajić 27.07.2020 15:19\nU Ministarstvu kažu da su u cilju stabilizacije tržišta i zaštite domaće proizvodnje objavili poziv za izražavanje interesa za interventni otkup tržišnih viškova junadi i svinja. Oni su istakli da je s obzirom na pad potražnje za mesom i mesnim prerađevinama u uslovima izazvanim pandemijom Vlada RS prepoznala važnost hitnog interventnog otkupa tržišnih viškova, te je za ove namjene obezbijedila tri miliona KM.\n"Ministarstvo poziva klaoničare i mesoprerađivače junadi i svinja sa sjedištem u RS, a koji su registrovani za obavljanje djelatnosti klanja, prerade i izvoza živih životinja, da iskažu interes za interventni otkup od domaćih uzgajivača za 6.000 junadi minimalne težine 600 kilograma i 10.000 svinja minimalne težine 110 kilograma u periodu do 31. jula ove godine do 16 časova", kažu u Ministarstvu.\nDodaju da količine za koje otkupljivač izražava zainteresovanost ne mogu biti manje od 200 grla junadi odnosno 500 svinja, za period otkupa od 3. avgusta do 30. oktobra ove godine.\nStojan Marinković, predsjednik Saveza udruženja poljoprivrednih proizvođača RS, kaže da je interventni otkup mjera kojom se gasi samo trenutni požar koji bukti već godinama, te da je ministarstvo preuzelo teret rješavanja tog problema.\n"Problem je u institucijama na niovu BiH koje uporno odbijaju da uvedu mjere zaštite domaće proizvodnje, gdje postoji hronični problem sa viškovima iako ne proizvodimo više od trećine ukupnih potreba", rekao je Marinković.\nOn kaže da pozdravljaju ovu akciju, ali da je suština i dubina problema u nekontrolisanom uvozu i smanjenoj potrošnji.\nOn ističe da u Savezu raspolažu sa podacima da postoji od 5.000 do 7.000 tovnih bikova koji su prerasli kilažu od 600 kilograma na teritoriji RS, te između 8.000 i 10.000 tovnih svinja.\nMarinković kaže da bi otkupna cijena kada je u pitanju interventni otkup, trebala biti oko četiri KM za tovnu junad zajedno sa predviđenom subvencijom, a za tovnu svinju po kilogramu cijena bi trebala biti od 2,90 do 3,30 KM.\nMišo Maljčić, predsjednik Udruženja uzgajivača svinja RS, rekao da se proizvođači nalaze u nepovoljnoj situaciji, jer proizvedu meso za ukupno oko 30 odsto potreba domaćeg stanovništva, a pored tako male proizvodnje opet dolaze u situaciju da nemaju kome prodati svoje proizvode što je apsurd.


Pens: Crna Gora vodeća u odbrani bezbednosti regiona - 01.08.2017, Sputnik Srbija\nAmerički potpredsednik Majk Pens izjavio je večeras u Podgorici da Crna Gora ima vodeću ulogu u odbrani stabilnosti i bezbednosti regiona Zapadnog Balkana. 01.08.2017, Sputnik Srbija\n22:20 01.08.2017 (Osveženo: 03:44 26.08.2021)\n© Tanjug / Vlada Crne Gore/Saša MatićMajk Pens i Duško Marković na aerodromu u Podgorici\nAmerički potpredsednik Majk Pens izjavio je večeras u Podgorici da Crna Gora ima vodeću ulogu u odbrani stabilnosti i bezbednosti regiona Zapadnog Balkana.\n1 Avgust 2017, 18:18\n„Zahvaljujem vam na tome što ste domaćin sutrašnjeg Samita Jadranske povelje i na vodećoj ulozi koju Crna Gora ima u odbrani stabilnosti i bezbednosti Zapadnog Balkana. Vaša hrabrost, posebno u fazi ruskog pritiska, nadahnjuje svet i ja vam čestitam na tome“, rekao je Pens na večeri koju je u njegovu čast kao domaćin priredio crnogorski premijer Duško Marković u Vili Gorica.\nPens je dodao da čestitke zbog ulaska Crne Gore u NATO-u pokazuju da SAD cene snažno savezništvo i prijateljstvo.\nPredsednik Crne Gore Filip Vujanović rekao je da veoma ceni tradicionalno prijateljstvo Crne Gore i SAD.\nPens je najviši američki zvaničnik koji je doputovao u Crnu Goru od 1905. godine, kada su dve države uspostavile diplomatske odnose pre više od 100 godina.\nOn će sutra u Podgorici učestvovati u radu Samita Jadranske povelje.


U javnim preduzećima manjak reformi, a višak gubitaka - PKS-RPK Novi Sad\nBord direktora Međunarodnog monetarnog fonda odobrio je Srbiji drugu reviziju tekućeg stend-baj aražmana „iz predostrožnosti”, čime joj je stavljeno na raspolaganje 531,8 milion evra.\nTakva odluka dokaz je spremnosti srpske vlasti da sprovede program finansijske konsolidacije utvrđen aražmanom s tom finansijskom institucijom.\nMeđutim, u četvrtak, 29. oktobra, započinje treća revizija sporazuma s MMF-om, trajaće dve nedelje, a u fokusu će biti javna preduzeća i racionalizacija broja zaposlenih u javnom sektoru. Neposredno pre dolaska delegacije MMF-a u Beograd, premijer Srbije Aleksandar Vučić pozvao je čelnike javnih preduzeća na vanredni sastanak da bi im jasno stavio do znanja da će do kraja godine smeniti loše direktore, dodajući da od njih očekuje više novca za republičku kasu, da štede i da ne raspipaju novac na dnevnice i službena vozila.\nKrajem juna je istekao rok u kojem su preduzeća imala obavezu da Agenciji za privredne registre dostave finansijske izveštaje o poslovanju u prošloj godini, iz kojih bi se tačno videli, između ostalog, i gubitici ili dobit javnih preduzeća. U Agenciji za privredne registre objašnjavaju da oni imaju zakonski rok do 31. oktobra, dakle još ovu nedelju, da na svom sajtu objave pojedinačne finansijske izveštaje preduzeća i da su to učinili za 90 odsto privrednih subjekata, dok će izveštaji za preostalih deset odsto biti na internet-stranici do utvrđenog roka.\nNa osnovu objavljenih godišnjih izveštaja preduzeća za prošlu godinu proizlazi da su srpska preduzeća 2014. izgubila čak 1,1 milijardu evra, što je četiri puta veći minus od onog iskazanog 2013. godine, pošto je gubitak svih srpskih preduzeća 2013. iznosio 300 miliona evra, a za samo godinu je učetvorostručen. Firme koje su uspešno poslovale u 2014. godini zaradile su 416,8 milijardi dinara, dok su gubitaši ostali bez 518,6 milijardi dinara pa je samim tim privredna sveukupno izgubila 131,78 milijardu.\nIz Ministarstva privrede poručuju da su uvećani gubici privrede, iskazani u finansijskim izveštajima za prošlu godinu, zapravo posledica obračunatih negativnih kursnih razlika u ranijem periodu. Podatak da su finansijski troškovi preduzeća u 2014. godini uvećani 50 odsto zapravo je pokazatelj lošeg rada i prezaduženosti u periodu od 2007. do 2013. godine, odnosno šest godina uoči godine u kojoj se moraju iskazivati – tvrde u Ministarstvu privrede, dodajući da se na osnovu novog Zakona o računovodstvu oni 2014. godine moraju iskazati zbirno. Proizlazi, po objašnjenju Ministarstva privrede, da zbog promene računovodstvene metodogije kasne statistički izveštaji privrednih subjekata u Srbiji jer po novom Zakonu o računovodstvu i pravilnicima tek od prošle godine preduzeća imaju obavezu da kursne razlike prikažu kao prihod ili troškak.\nNo, ma koliko običnom građaninu Srbije bilo nejasno da li su gubici srpske privrede zaista uvećani i šta je na to uticalo, koliki su oni stvarno bili prošle godine, sasvim je sigurno da ekspertima MMF-a ništa neće promaći. Oni će, na reviziji koja sledi, tražiti sve podatke – finansijske i statističke, ukalkulisati štetu od kursnih razlika, poplava i svega ostalog, „snimiti” poslovanje javnih preduzeća i u zavisnosti upravo od tih analiza, dati svoju ocenu. Ako se pak zaista pokaže da su javna preduzeća, ali i sva druga, napravila gubitke zbog „više sile”, MMF će dozvoliti minimalno povećanje plata i penzija.\nPrva kontrola poslovanja javnih preduzeća u ovoj godini pokazala je da su planovi većine samo spisak lepih želja jer je ono što su uradili daleko od onoga što su planirali i što su morali uraditi. Do početka narednog meseca direktori javnih preduzeća treba premijeru da dostave podatke o tome koliko su zaradili tokom ove godine i mogu li u budžet Srbije uplatiti barem isti procenat kao lane.\nNo, sva je prilika da mnogi od njih ove godine imaju još lošije rezultate nego prošle samim tim što više nema državnih subvencija kojima su zapušavane mnoge „rupe” nastale lošim poslovanjem.\nSrpska privreda zbog blokade Batrovaca opelješena najmanje 20 miliona evra\nZbog zatvaranja mađarskih i hrvatskih granica u prethodnih nekoliko dana, Srbija je pretrpela šetu od oko 20 miliona evra….\nU naredne dve godine država Srbija dodeliće 22,8 miliona evra za otvaranje 6.600 novih radnih mesta u sedam gradova…


NAUČNICI DOŠLI DO ŠOKANTNIH SAZNANJA: Ova svakodnevna poslastica proizvodi isti osećaj kao MARIHUANA?\nIzvor: SrbijaDanas.com, 01.Dec.2019, 16:49\nPrema rečima naučnika, tamna čokolada sadrži psihoaktivni sastojak koji stvara jednak osećaj kao i korištenje kanabisa. To je feniletilamin, neuromodulator koji pomaže u regulaciji raspoloženja.\nU sklopu istraživanja sprovedenog na 13.626 osoba, oni koji su pojeli samo 15 grama tamne čokolade imali su 70 odsto manju verovatnoću da prijave simptome depresije. Osim toga, svojstva tamne čokolade slična kanabinoidima stvaraju sličan >> Pročitaj celu vest na sajtu SrbijaDanas.com << ukus, tvrde s londonskog univerziteta.\nSložene kombinacije flavonoida u tamnoj čokoladi mogu da pomognu u borbi protiv depresije. Autorka studije dr Sara Džekson piše da istraživanje pruža neke dokaze da konzumiranje čokolade, posebno tamne, može da umanji simptome depresije.\nMeđutim, dr Džekson tvrdi - Potrebna su dodatna istraživanja kako bi se razjasnila uzročno-posledična veza.\n- Moglo bi da se dogodi da depresija uzrokuje gubitak interesa za konzumiranjem čokolade, a možda postoje i neki drugi faktori zbog kojih ljudi manje jedu tamnu čokoladu - dodaje.\nIpak, aa čokoladom, kao i sa bilo čime drugim, ne treba preterivati jer to može da škodi vašoj liniji. Jedite sve u normalnim količinama, a čokolada neka bude poslastica kojom ćete se nagraditi nakon zdravog i uravnoteženog obroka.\n01.Dec.2019: Moda, ženski kutak


Rekonstruisana pijaca u Ulici Milorada Draškovića na Petlovom brdu počela je da radi.\nPreuređenu i proširenu pijacu obišli su državni sekretar u Ministarstvu unutrašnjih poslova Milosav Miličković i predsednik opštine Rakovica Vladan Kocić, koji su razgovarali sa građanima i zakupcima tezgi.\nNa obnovljenoj pijaci postavljeno je deset novih tezgi za prodaju poljoprivrednih proizvoda, kao i za prodaju mešovite robe, dok će u narednom periodu biti postavljene još dve dodatne tezge, navodi opština Rakovica.\nRenoviran je plato na kojem se pijaca nalazi, pristupne staze, zatim prilazi Mesnoj zajednici „Petlovo brdo“ pošti i ambulanti koje se nalaze u blizini, kao i stepenište. Čitava pijaca je pokrivena nadstrešnicom, odvojen je i deo sa klupama, a prostor je oplemenjen cvećem.\nTags: Petlovo brdo, pijaca


DF: Deo pravosuđa u ekipi koja je organizovala nasilje\nTanjug 6. septembra 2021. 22:15\nPODGORICA – Demokratski front ocenio je večeras da je puštanje savetnika za bezbednost predsednika Crne Gore Veselina Veljovića da se brani sa slobode dokaz da je deo pravosuđa „u ekipi koja je organizovala nasilje i terorizam na Cetinju“.\nDF je na Fejsbuku naveo da je, i pre donošenja ove odluke, bilo poznato da su u sudstvu i tužilaštvu „jake strukture kriminalne hobotnice DPS“.\n„Nakon ovoga sramnog čina, kojim je na slobodu samo dan nakon učinjenog dela pušten jedan od vođa pobune na Cetinju, možemo da utvrdimo da je pravosuđe bilo deo kompletne nasilne akcije i terorizma koji se odigravao u ovom gradu“, poručuju u DF-u.\nIz DF-a poručuju da očekuju da se ispita ko je sve iz sudstva i tužilaštva prihvatio da bude „deo kriminalne ekipe Mila Đukanovića“ za kojeg kažu da je bio „vođa pobune, organizator sukoba i terorizma na Cetinju“.\n„Puštanjem Veljovića iz pritvora poslata je ohrabrujuća poruka onima koji su isplanirali sukobe i atmosferu državnog udara da nastave sa rušilačkim akcijama i da neće odgovarati. Dokaz tome je i činjenica da su isti Veljović, kao i njegove kolege iz vrha DPS, danima slali poruke mržnje u kojima su najavljivali nasilje i terorizam, što se nakon toga i desilo“, konstatuju u saopštenju.\nDF smatra da je neophodna hitna, neodložna, zajednička akcija vladajuće većine i izvršne vlasti na uklanjanju, „trulih dasaka iz sudstva i tužilaštva“.\n„Zbog takvog ponašanja su dovedeni u pitanje mir i bezbednost građana Crne Gore. Nema sumnje da je jedan deo državnog aparata i dalje čvrsto spregnut sa DPS i da se mora temeljno očistiti to leglo kriminala, nasilja i korupcije“, zaključuje se u saopštenju.


Može li vodonik potpomoći oporavak ekonomije Zapadnog Balkana? | Energetski portal Srbije\n23.07. 2020 Vesti | Region\nBorba protiv klimatske krize popela se početkom 2020. godine na prvo mesto dnevnog reda za kreatore politika i velike ulagače.\nU Sjedinjenim Američkim Državama zastupnici Demokratske stranke guraju uoči predsedničkih izbora vlastiti program nazvan Zeleni dogovor kako bi se transformisala ekonomija te zemlje.\nU međuvremenu je Evropska unija pokrenula vlastiti Zeleni dogovor, dok su neke druge evropske države, na primer Nemačka, najavile i vlastite poticajne pakete za “zelenu” ekonomiju u vrednosti od nekoliko desetina milijardi evra.\nEvropa polaže svoje “zelene” nade u vodonik, u planu koji predviđa ulaganje stotina milijardi evra u čistu tehnologiju i poticanje ekonomskog oporavka koji brine i o zaštiti klime.\nCilj Evropske unije je šestostrouko povećati kapacitet za proizvodnju obnovljivog vodonika do 2024, smanjujući njegovu i generalno cene goriva. Evropska komisija procjenjuje i da tržište vodonika može stvoriti hiljade radnih mesta i da bi se mogle eliminisati sve emisije osim onih iz industrije i saobraćaja.\nStrategija vodonika EU predstavljena je sa Strategijom EU za integraciju energetskog sistema, a s obzirom na trenutnu globalnu krizu, komesari Evropske unije tvrde da planirane investicije mogu podstaći oporavak od koronavirusne ekonomske krize. Naglašava se da je vreme ključno za Evropu da izbegne gubitak trke od zemalja poput Kine, Japana, Južne Koreje ili Sjedinjenih Država, koje već troše više javnog novca na čistu tehnologiju. Jedan od ciljeva je i da se Evropska investiciona banka na koncu transformiše u evropsku “klimatsku” banku.\nUključeni i Zapadni Balkan i Ukrajina\nU strategiji Evropske unije se navodi da sporazumi o stabilizaciji i pridruživanju EU-a sa Zapadnim Balkanom, kao i sporazumi o pridruživanju sa susednim zemljama pružaju politički okvir za učešće tih zemalja u zajedničkim istraživačkim i razvojnim programima vodika s EU-om. Navodi se i da će Energetska zajednica i Saobraćajna zajednica igrati ključnu ulogu za promociju propisa EU-a, standarda i čistog vodonika, uključujući upotrebu nove infrastrukture, kao što su mreže za punjenje goriva i upotreba postojećih mreža za distribuciju prirodnog gasa, kao i regionalni sektorski forumi za međunarodnu suradnju.\n“Podsticaće se učešće Zapadnog Balkana i Ukrajine u Savezu za čist vodonik (Clean Hydrogen Alliance). Komisija bi takođe bila spremna podržati nove predloge projekata koji se odnose na vodonik od međunarodnih finansijskih institucija, za potencijalno sufinansiranje putem ovog instrumenta, na primer u kontekstu Investicionog okvira za Zapadni Balkan”, navodi se, između ostalog, u Strategiji.\nEvropska komisija predstavila je u svoj Zeleni dogovor 11. decembra 2019. obećavši da neće “nikoga ostaviti iza sebe” kako bi postigla ugljeničnu neutralnost do 2050. godine.\n“Ovo je evropski ‘čovek na mesecu’ trenutak”, rekla je predsednica komisije Ursula fon der Lajen dodajući da ovaj prvi paket predloga želi pomiriti “naše ekonomije s našim planetom”, kako je prenela novinska agencija Rojters.\nFrans Timermans, izvršni potpredsednik Evropske komisije zadužen za klimu i Evropski zeleni dogovor, kazao je pola godine kasnije da će EU uložiti milijardu evra u obećavajuće, tržišno spremne projekte poput čistog vodonika ili drugih rešenja s niskim udelom ugljenika za energetski intenzivne industrije poput čelika, cementa i hemikalija.\n“Takođe ćemo podržati skladištenje i energiju, transportna rešenja kao i hvatanje i skladištenje ugljenika. Ove velike investicije pomoći će ponovnom pokretanju ekonomije EU i stvoriti zeleni oporavak koji nas dovodi do klimatske neutralnosti 2050. godine”, kazao je Timermans. Evropska komisija navodi da obnovljivi vodonik i vodonik s niskim udelom ugljenika mogu doprineti smanjenju emisija gasova staklene bašte do 2030. godine, oporavku ekonomije EU-a i “ključni su građevni blok” prema klimatsko neutralnom i nultom zagađenju ekonomije do 2050., za zamenu fosilnih goriva i sirovina u sektorima u kojima je teže provesti dekarbonizaciju, poput proizvodnje čelika ili cementa.\nObnovljivi vodonik, navodi se, takođe nudi jedinstvenu priliku za istraživanje i inovacije, održavanje i širenje evropskog tehnološkog vodstva i stvaranje ekonomskog rasta i radnih mesta u celom lancu vrednosti Unije.\nStrategija Evropske komisije ima fazni pristup, pa se za razdoblje od 2020. do 2024. godine planira razvoj najmanje šest GW kapaciteta za proizvodnju obnovljivog vodika, a od 2025. do 2030. godine najmanje 40 GW. Komisija je procenila da će za postizanje ciljeva za klimu i energiju do 2030. godine biti potrebno dodatnih 260 milijardi evra ulaganja i iz javnog i iz privatnog sektora.\nCilj za razdoblje od 2030. do 2050. godine je da tehnologije za proizvodnju obnovljivog vodika budu masovno korišćene u sektorima u kojima je teško postići smanjenje štetnih emisija, poput hemijske industrije i industrije čelika. Frans Timermans, izvršni potpredsednik Evropske komisije zadužen za klimu i Evropski zeleni dogovor, rekao je da bi nova ekonomija zasnovana na korištenju vodonika mogla pomoći i pri otklanjanju ekonomske štete izazvane pandemijom KOVID-19.\n“Iako su projekti za fosilna goriva u teoriji isključeni iz finansiranja iz sredstava EU-a, prirodni gas će i dalje igrati ključnu ulogu u zameni uglja, istovremeno pomažući u izgradnji infrastrukture vodonika uz najmanje troškove. U nekim zemljama u tranziciji bi upotreba prirodnog gasa trebala biti preusmerena s uglja na održivu energiju”, izjavio je Timermans. Evropska komisija je navela da je prioritet razviti čisti, obnovljivi vodonik, proizveden uglavnom korišćenjem energije vetra i sunca koja je dugoročno najkompatibilnija opcija s ciljem EU-a u vezi s klimatskom neutralnošću.\n“Međutim, u kratkom i srednjem roku potrebni su oblici vodonika s niskim udelom uglja kako bi se brzo smanjile emisije iz postojeće proizvodnje vodonika i značajno podržao razvoj održivog tržišta”, pojasnila je Evropska komisija.


Dodik: Izetbegović, Komšić i Radončić su izvršili udruženi napad na Srbiju – Top Portal\nsreda 03 juna 2020 / 22:04\nSrpski član Predsjedništva BiH i lider SNSD-a Milorad Dodik istakao je da je primarni cilj Republike Srpske izvorni Dejton, očuvanje Republike Srpske i njenog legitimiteta, kao i da Srbija bude jaka, jer je Srpska više zagledana u Srbiju nego u BiH.\n„To su legitimni ciljevi i ne vidim šta je tu sporno. U Republici Srpskoj nema plan za secesiju, nije donesena nijedna odluka koja se tiče toga, niti je to na dnevnom redu. Republika Srpska ima legitiman cilj da preferira izvorni Dejton“, naglasio je Dodik.\nOn je istakao da nikada nije pozivao na oružani sukob u BiH za razliku od Bakira Izetbegovića koji prije par dana kaže „uzećemo oružje i ratom braniti ono što smo stekli“.\nNa konferenciji za novinare u Banjaluci Dodik je konstatovao da je BiH propala država i da mnogi i u svijetu smatraju da je ona neodrživa.\n„Međunarodni intervecionizam nigdje se nije pokazao održivim. Dio međunarodne zajednice provodi politiku bošnjačkih lidera u BiH. Najsvježiji primjer je sinoćnja izjava Valentina Incka koji je odmah nakon obraćanja Bakira Izetbegovića, Fahrudina Radončića i Željka Komšića ponovio isto što su i oni govorili“, rekao je Dodik.\n„Vidljiva je politika zajedničkog djelovanja dijela međunarodne zajednice i bošnjačkih političara sa željom da prikažu Republiku Srpsku kao remetalički faktor i da treba oni nešto da uređuju u Banjaluci i Republici Srpskoj. Šta oni misle da su ovdje voštane figure koje će da rade po njihovom nalogu i da budu podrška muslimanima“, upitao je Dodik.\nOn je poručio da Republika Srpska nije remetilački faktor, niti ima „Islamsku deklaraciju“ Alije Izetbegovića, niti Deklaraciju SDA koja je puna mržnje prema Srbima i Republici Srpskoj i koja se svakodnevno plasira iz Sarajeva.\n„To je uzrok svih problema ovdje, ta njihova mržnja prema svemu što je srpsko. Izetbegovićevo svojatanje Banjaluke kao njegovog šehera služi za zamajavanje njegovih podanika. Banjaluka je Republika Srpska i nije šeher i nikada to neće biti. Banjaluka više pripada Aleksandru Vučiću, nego Izetbegoviću“, poručio je Dodik.\nGovoreći o napadima na predsjednika Srbije Aleksandra Vučića koji u posljednje vrijeme neprestano dolaze iz Sarajeva, Dodik je rekao da je za razliku od njih Vučić čovjek mira i stabilnosti u regionu, te da se ponaša državnički.\n„Veoma je jasno njegovo opredjeljenje da za sve što se dešava u Republici Srpskoj treba da prođe kroz njene institucije, kao i da je više puta ponovio da poštuje BiH i njene teritorijalni integritet, ali da brine i za Republiku Srpsku. NJima u političkom Sarajevu to očigledno nije dovoljno, pa traže od njega i neku rekaciju, kao da mi ne znamo šta treba da radimo i da ne razmišljamo svojom glavom“, naglasio je Dodik.\nOn je ocijenio da je BiH duboko podijeljeno društvo, da Sarajevo nastoji da cijelu BiH podvede pod svoju politiku iskazanu kroz „Islamsku deklaraciju“ i Deklaraciju SDA, koji je u potpunosti antidejtonski dokument i urušava Ustav BiH.\nIZETBEGOVIĆ, KOMŠIĆ I RADONČIĆ ŽELE DA DESTABILIZUJU SRBIJU\nDodik je rekao da su lideri SDA, DF-a i SBB-a Bakir Izetbegović, Željko Komšić i Fahrudin Radončić izvršili udruženi napad na Srbiju i njenog predsjednika Aleksandra Vučića s ciljem njene destabilizacije.\n„Napad na Srbiju i njenog predsjednika je pokušaj da se uruši Srbija. Izetbegoviću smeta stabilna i snažna Srbija. Ako sklone Vučića, Srbija ulazi u dugogodišnju nestabilnost, a njima odgovara nestabilna Srbija“, rekao je Dodik na konferenciji za novinare u Banjaluci.\nOn je ocijenio da je Vučić svojim nastupima pokazao da je čovjek mira, navodeći da je Srbija posvećena miru i stabilnosti u regionu.\n„Srpska se mora odbraniti, ovo je ključni trenutak. Ne možemo prihvatiti odluku Ustavnog suda jer je ona neustavna. Ustavnom je definisano da imovina pripada entitetima. Mi nismo izazvali ovu situaciju već neki drugi i odbacujemo napade na Republiku Srpsku“, poručio je Dodik.\nOn je naglasio da je međunarodna zajednica u BiH u funkciji bošnjačke politike i da je jasno vidljiva koalicija lidera bošnjačkih stranaka i stranaca.\n„U Republici Srpskoj nema plana za secesiju, nije donesena nijedna odluka u tom pravcu i posvećeni smo izvornom Dejtonu“, istakao je Dodik.\nINCKO URUŠAVA USTAVNI POREDAK I OSNOVNE SLOBODE U BiH\nDodik izjavio je da visoki predstavnik Valentin Incko napada i urušava ustavni poredak i osnovne slobode ljudi u BiH, te da ima dvostruke aršine.\n„Incko čuje samo šta mi kažemo, a ne čuje kada oni kažu da će uzeti oružje i izazvati rat. Umjesto da poziva na dogovor i pita zašto smo nezadovljni odlukama Ustavnog suda BiH, on prijeti da će disciplinovati Republiku Srpsku, i to ne može. Borim se za srpske interese i nisam spreman da urušavam tuđe, a u BiH postoji interes Bošnjaka da eliminišu Srbe i Hrvate iz BiH i da je pribave za sebe i u tome im pomažu Incko i međunarodna zajednica tog karaktera“, rekao je Dodik na konferenciji za novinare u Banjaluci.\nOn je dodao da Incko i drugi stranci u BiH ignorišu dijalog u BiH, ustavna prava i Dejtonski sporazum, osnovne vrijednosti i prava i slobode vezane za slobodu govora, koji su osnovna stvar u Evropi.\n„Oni bi za iskazanu javnu riječ zatvarali i proganjali ljude i sve bi drugo učinili samo da bi unitarizovali i centralizovali BiH, što znači da za par godina ili decenija ovdje neće biti ni Srba ni Hrvata. To je pokušaj stvaranja islamske države pod plaštom projekta koji se zove `Islamska deklaracija` Alije Izetbegovića“, naveo je Dodik.\nOn je istakao da u tome učestvuje Incko koji je „plaćenik međunarodnog faktora koji pokušava da se dodvori Amerikancima kao što je Metju Palmer, koji prijeti“.\n„Nije ovo prvi put da se meni prijeti, prijetili su mi i 2005. godine i mnogo moćniji od Incka i drugih visokih predstavnika koji su pokušali da razvlaste Republiku Srpsku. Borio sam se protiv njih, boriću se i protiv Incka i svakog ko napada i urušava ustavni poredak BiH, što radi Incko. On urušava ustavni poredak“, poručio je Dodik.\nDodik je naglasio da je prošlo vrijeme bonskih ovlaštenja.\n„Incko se pokazao kao izvršilac muslimanske politike u Sarajevu i Srbi nemaju povjerenja u visokog predstavnika. Visoki predstavnik se pokazao kao zlotvor prema srpskom narodu i prema Dejtonskom sporazumu, promijenio je mimo volje srpskog naroda i mimo procedura mnoge zakone i izvršio značajnu centralizaciju“, rekao je Dodik.\nOn je poručio da to nije volja srpskog naroda, bez obzira što su to pokušavali da podvuku pod priču da su Srbi za to glasali.\n„To je bio veliki međunarodni pritisak, a kada nešto uradite pod pritiskom, to se jednako smatra nelegitimnim kao i da niste dali saglasnost“, pojasnio je Dodik.\nOn je dodao da nema nijedne priče o vojsci, ni o bilo čemu drugom, a da nije bilo strašnog pritiska na tadašnje političare koji su o tome odlučivali, bili oni današnja vlast ili opozicija, uvijek su se isto ponašali.\nVisoki predstavnik u BiH Valentin Incko rekao je da je Dodik „prešao crvenu liniju, najavivši da neće poštovati odluke Ustavnog suda BiH“.\nNEPRIHVATLJIVO DA USTAVNI SUD BiH DONOSI ODLUKE MIMO DEJTONA\nDodik je izjavio da je za Republiku Srpsku ključno pitanje i neprihvatljiva činjenica da Ustavni sud BiH, koji je okupacijski, donosi odluke mimo Ustava i Dejtonskog mirovnog sporazuma.\n„Spremni smo da dokažemo svakom pravnom autoritetu u svijetu da je prekršen dejtonski ustavni poredak od Ustavnog suda BiH koji odluke donosi politički“, rekao je Dodik na konferenciji za novinare u Banjaluci.\n„Stvar se mora uraditi na postojeći Ustav, ako neko želi da živi u BiH. To da li će se i kako BiH kretati, Republika Srpska nema nikakav plan nasilja ovdje, nikakav plan nasilnog otcjepljenja, niti bilo kakve akcije koja bi dovela do destabilizacije koja ugrožava živote ljudi“, pojasnio je Dodik.\n„To je naše promišljanje. Zašto je to toliko opasno za njih i toliko neprihvatljivo? Šta su učinili da se Republika Srpska i Srbi u BiH osjećaju dobro i komotno. Imaju li ijedan dokaz o tome? Hoće li da govorimo o stotinama dokaza kako su pokušali da unište naša prava i zašto bi mi morali ono što oni neće?“, upitao je Dodik.\n„SDA će kao politička partija imati priliku da o tome govori, hoće li ili neće to je njihov problem, a nakon odbijanja ovoga sješćemo i vidjeti kako ćemo se kretati. Onda vjerovatno nećemo imati potrebe da tražimo bilo šta drugo u BiH“, istakao je Dodik.\n„Slušao sam ja to i prije 10 godina od /bivšeg visokog predstavnika EU za spoljnu politiku i bezbjednost/ Ketrin Ešton, koja je došla u Banjaluku i rekla da će se to završiti, pa se ništa nije desilo. Oni kada hoće nešto da ne urade, onda to rašire. To je tipično za Sarajevo – nemoj ništa da se dešava“, zaključio je Dodik.\nZa dvije dionice Koridora "5C" 140 miliona evra, evo kako će izgledati


Vozačka dozvola danas u Hercegovini košta 1.450 KM, a u RS-u je možete dobiti za 500 KM | Dnevnik.ba\nIz Ministarstva komunikacija i prometa BiH govore za Klix kako su u proteklom periodu provodili dodatne analize u skladu sa sugestijama i mišljenjem Ministarstva finansija i trezora BiH. Stoga će uskoro i Vijeće ministara BiH razmotriti i usvojiti nove cijene polaganja vozačkih ispita.\nU skladu sa ovim cijenama sati, nova minimalna cijena polaganja vozačkog ispita uz troškove prve pomoći, liječničko uvjerenja i testova za A kategoriju iznosit će 1.480 KM, za B kategoriju 1.633 KM, za C kategoriju 1.660 KM te za D kategoriju 2.650 KM.\n“Stručnjaci koji se bave pitanjem osposobljavanja vozača imaju isto ili slično mišljenje. Slobodno formiranje cijena stvorilo je brojne probleme koji se negativno odražavaju na sigurnost prometa na putevima, prikazani i ovjereni cjenovnici ne odražavaju stvarno stanje na terenu, kvalitet obuka je znatno niži od potrebnog, postoje brojne indicije o nezakonitim radnjama, što uključuje prikazivanjem aneodržavanje propisanog obaveznog broja časova praktičnog dijela obuke, a posebno teoretskog dijela obuke, kao i izbjegavanje plaćanja poreza, nedostatak adekvatne i kontinuirane kontrole”, ističe Jeleč u svom istraživanju.\nOsposobljavanje kandidata za vozače motornih vozila je djelatnost od posebnog društvenog značaja. Stoga je Asocijacija autoškola BiH inicirala zaštitu najniže cijene jednog sata kao osnove za oporezivanje. Kako kažu iz Acosijacije, zbog slabe kontrole autoškola koje ne plaćaju porez, cijene su kroz godine pale i na 10 KM po satu . Tako kandidati u pojedinim dijelovima BiH uz svega 500 KM i površnu teoretsku i praktičnu nastavu dolaze do vozačkih dozvola.\n(VIDEO) Nikola proslavio stoti rođendan, još uvijek posjeduje vozačku dozvolu\nSarajevo: Službenici MUP-a izdali najmanje 10 vozačkih dozvola osobama bez položenog ispita


U Muzeju Hercegovine otvorena izložba "Plemenito" | Trebinje Danas\nU Muzeju Hercegovine otvorena je izložba "Plemenito" koja promoviše srpsko kulturno nasljeđe, sa posebnim osvrtom na epohu srednjeg vijeka i istorijsku zaostavštinu iz tog perioda na prostorima Republike Srpske i BiH.\nIzložbu je priredio autorski tim Udruženja istoričara "Dr Milan Vasić" iz Banjaluke koji čine Boris Radaković, Predrag Lozo i Dragoslav Ilić.\nCilj postavke je preispitivanje postojećeg i izgradnja novog odnosa prema znanju o srpskom kulturnom nasljeđu kao jednom od strateških osnova Republike Srpske.\nAsistent na katedri za istoriju Filozofskog fakulteta u Banjaluci Dejan Došlić naveo je da je izložba dio višegodišnjeg projekta udruženja "Dr Milan Vasić" koji se bavi digitalizacijom i popularizacijom srednjovjekovnog kulturnog i istorijskog nasljeđa srpskog naroda.\nOn je rekao da sadržaj izložbe govori o stvaralaštvu, kreaciji i estetskom bogatstvu jednog perioda koji je podijeljen u nekoliko cjelina - stećci, natpisi, sakralni spisi i diplomatička građa.\n"Izložba govori o kontinuitetu našeg postojanja na ovim prostorima, a osim fotografija, prikazani su i crteži, skice, motivi, kao i pečati na istorijskim poveljama", naveo je Došlić.\nSinoćnjoj izložbi prethodilo je predavanje "Istorija srpskog pisma" koje je održala profesor na Filozofskom fakultetu u Nikšiću Jelica Stojanović, koja je istakla da je ćirilica jedinstveno, veličanstveno, neponovljivo i prepoznatljivo pismo.\n"Malo pažnje poklanjamo onome što je najvažnije, a to je istorija srpskog jezika i pisma. Samo znanjem i širenjem znanja možemo na neki način spašavati i čuvati svoje nasljeđe, jezik i pismo", rekla je Stojanovićeva.\nIzložbu i predavanje organizovalo je Srpsko udruženje "Ćirilica" u okviru projekta "Škola paleografije" čiji su polaznici bili studenti iz Nikšića i Banjaluke sa katedri za Srpski jezik i književnost i Istoriju.


Ministar Dzindic uoči Samita u Neumu: Energetsku krizu rjesavati sistemskim mjerama | FMERI.gov.ba\nFederalni ministar energije, rudarstva i industrije Nermin Džindić, uoči početka Energetskog samita 2022., koji se održava od 23. do 25. marta u Neumu, učestvovao je na sesiji „Institucionalni dijalog na temu izrade Programa obnove zgrada za Federaciju BiH i Republiku Srpsku“. Istaknuto je da je energijska efikasnost jedan od načina izlaska iz nadolazeće energetske krize.\nKako je poručeno, ta kriza, praćena porastom cijena svih energenata će bez sistemskog djelovanja situaciju učiniti još težom, jer stambene zgrade su još uvijek najveći potrošači energije i energenata u odnosu na ostale oblasti poput industrije, transporta, javnog sektora, komunalnih usluga. Zato je rješenje uspostava „Programa obnove zgrada“ i prepoznavanje energijske efikasnosti, kao važnog resursa.\n„Mi imamo ogromne potencijale u proizvodnji svoje energije i iskorištavamo ih posebno u ovom vremenu krize. Izolacija stambenih objekata jedan je od kapitalnih projekata ulaganja u energijsku efikasnost, koji donosi uštede za naše građane i to gotovo polovine novca koji se koristi za grijanje. Jedan od najvažnijih pokretača ekonomskog razvoja naše zemlje je energetski sektor i on ima ključni značaj i za naše pristupanje Evropskoj uniji. Zato nam je apsolutni proritet povećanje proizvodnje, te prelazak na energetski efikasne modele, ekološki prihvatljive i obnovljive izvore energije“, izjavio je ministar Džindić, govoreći o važnosti donošenja sistemskih mjera među kojima su i programi obnove zgrada.\nSesija je organizirana uz asistenciju GIZ-a, a posredstvom Ministarstva vanjske trgovine i energetskih odnosa BiH, Federalnog ministarstva energije, rudarstva i industrije i Ministarstva energetike i rudarstva Republike Srpske. To su dva vodeća resorna ministarstva tehničkih radnih grupa za izradu „Programa obnove stambenih zgrada“, zajedno sa entitetskim ministarstvima prostornog uređenja i fondovima za zaštitu okoliša.\nRazmatrani su svi modeli koji definiraju procese obnove zgrada, te je potcrtano ko su sve akteri koji se moraju uključiti u proces i koordinirano djelovati u okviru „Programa obnove stambenih zgrada u BiH“. GIZ-ov projekat „Dekarbonizacija energetskog sektora u BiH“ nudi tehničku pomoć partnerima u stvaranju uvjeta za dekarbonizaciju, uključujući sve sektore potrošnje energije s fokusom na promociju energijske efikasnosti i obnovljive energije.\nMinistar Dzindic uoči Samita u Neumu: Energetsku krizu rjesavati sistemskim mjerama


KAKVE SU FACE GLEDALE PSŽ - LIVERPUL Fudbalski spektakl privukao oskarovca, legendu muzike i UFC asa! /FOTO/ - Sportal\nMiodrag Dimitrijević - Vest objavljena: 14:40 - 29.11.2018\nGrupa u kojoj se u Ligi šampiona takmiči i Crvena zvezda je po mnogim ocenama najkvalitetnija od svih u novoj sezoni elitnog evropskog takmičenja. Spektakl je svaka utakmica u grupi, pa otud i ne čudi što upravo ti dueli privlače veliki broj poznatih lič\nSusret na "Parku prinčeva" između Pari Sen Žermena i Liverpula (2:1) je osim fudbala, obeležilo i prisustvo svetskih megazvezda. Vrhunski umetnici, majstori svog posla i sportisti su našli svoje mesto u loži čuvenog francuskog stadiona. Legendarni Mik Džeger, frontmen Rolingstounsa, uživao je u bravurama Nejmara i saigrača, dok je red ispod njega sedeo UFC šampion u lakoj kategoriji Habib Nurmagomedov, koji je izazvao veliku pažnju javnosti zbog niza incidenata nakon borbe sa Konorom Mekgregorom.\nUz njih je bio prisutan i Alan Prost, četvorostruki šampiona formule 1, francuski selektor Didije Dešan, te francuski disk-džokej Snejk. Verovatno najpoznatije lice na tribinama bio je oskarovac i miljenik mlađe filmske publike Leonardo Dikaprio, koji je još jednom pokušao da ostane neprimećen, pa je uz jednobojnu zimsku jaknu, nosio naočare i kačket kako bi sakrio veći deo lica.\nParižani su uspeli da naprave brend, pa glamur prestonice i fudbalske elite počinje da privlači sve više poznatih ličnosti, te deluje da će uskoro boravak u loži "Park prinčeva" biti stvar prestiža.\nLiga šampiona 2018 Liga šampiona Mik Džeger Leonardo Dikaprio Habib Nurmagomedov


Korišćenje opcije „Poslednja ispravna konfiguracija“\nEvo odgovora na neka uobičajena pitanja o opciji „Poslednja ispravna konfiguracija“.\nŠta je „Poslednja ispravna konfiguracija“?\nTo je opcija za pokretanje operativnog sistema Windows koja koristi poslednje sistemske postavke koje su ispravno funkcionisale. Svaki put kada isključite računar i kada se Windows uspešno isključi važne sistemske postavke čuvaju se u registratoru. Te postavke možete da koristite da biste pokrenuli računar ako dođe do problema. Na primer, ako novi upravljački programgrafičke kartice izaziva probleme ili neispravna postavka registratora sprečava ispravno pokretanje operativnog sistema Windows, možete ponovo pokrenuti računar pomoću opcije „Poslednja ispravna konfiguracija“.\nKada bi trebalo da koristim opciju „Poslednja ispravna konfiguracija“?\nPokušajte da upotrebite opciju „Poslednja ispravna konfiguracija“ ako ne možete da pokrenete Windows, koji se prilikom prethodnog uključivanja računara ispravno pokrenuo. Ako primetite da se sistem čudno ponaša, a Windows još uvek radi, pokušajte da upotrebite alatku „Oporavak sistema“ da biste vratili sistem na raniju tačku kada je sve ispravno radilo. Za razliku od opcije „Poslednja ispravna konfiguracija“, izmene unete pomoću alatke „Oporavak sistema“ mogu se opozvati (osim ako nisu unete u bezbednom režimu), a alatka „Oporavak sistema“ obezbeđuje različite vremenske tačke na koje možete da vratite sistem. Za više informacija potražite temu „Oporavak sistema“ u opciji Windows pomoć i podrška.\nDa li će opcija „Poslednja ispravna konfiguracija“ uticati na moje lične datoteke?\nNe, ova opcija utiče samo na postavke sistema i neće promeniti e‑poštu, fotografije ili druge lične podatke na računaru. Opcija vam neće pomoći da spasite izbrisanu datoteku ili oštećeni upravljački program. Da biste to uradili, pre toga je potrebno napraviti rezervnu kopiju podataka ili ponovo instalirati upravljački program sa originalnog izvora.\nKako da pokrenem računar pomoću opcije „Poslednja ispravna konfiguracija“?\nIzvršite ove korake:\nUklonite sve diskete, CD-ove i DVD-ove sa računara i ponovo ga pokrenite. Kliknite na dugme Start, kliknite na strelicu pored dugmeta Zaključaj, a zatim izaberite stavku Ponovo pokreni.\nIzvršite jednu od sledećih radnji: Ako je na računaru instaliran jedan operativni sistem, prilikom ponovnog pokretanja pritisnite i držite taster F8. Taster F8 treba da pritisnete pre nego što se pojavi Windows logotip. Ako se pojavi Windows logotip, moraćete da pokušate ponovo. Najpre sačekajte da se pojavi Windows odzivnik za prijavljivanje, a zatim isključite i ponovo pokrenite računar.\nAko računar ima više operativnih sistema, koristite tastere sa strelicama da biste istakli operativni sistem koji želite da pokrenete, a zatim pritisnite taster F8.\nNa ekranu Više opcija za pokretanje koristite tastere sa strelicama da biste istakli opciju Poslednja ispravna konfiguracija, a zatim pritisnite taster ENTER.\nAko je na računaru instalirano više operativnih sistema, koristite tastere sa strelicama da biste markirali operativni sistem koji želite da pokrenete pomoću opcije „Poslednja ispravna konfiguracija“, a zatim pritisnite taster ENTER. Windows će nastaviti sa normalni pokretanjem.


Otvoren skup ministara transporta NR Kine i 16 zemalja CEI\nHomeEkonomijaOtvoren skup ministara transporta NR Kine i 16 zemalja CEI\n16/10/2018Redakcija BALKAN TVEkonomija0\nTreći samit ministara transporta NR Kine i 16 zemalja centralne i istočne Evrope, kao i Treći forum gradonačelnika glavnih gradova zemalja učesnica u mehanizmu saradnje NR Kine i 16 zemalja CIE, danas je svečano otvoren u Beogradu.\nNa otvaranju samita, prisutnima će se obratiti potpredsednica Vlade Republike Srbije i ministar građevinarstva, saobraćaja i infrastrukture Zorana Mihajlović, koja je i domaćin skupa, kao i ministar rudarstva i energetike i nacionalni koordinator za saradnju Kine i zemalja centralne i istočne Evrope Aleksandar Antić.\nUčesnicima će se obratiti i predstavnik kineskog Sekretarijata za saradnju sa zemljama CIE iz Pekinga Li Juđe, gradonačelnik Beograda Zoran Radojičić, zamenica gradonačelnika Pekinga Vang Hung, ministar transporta NR Kine Li Sjaopeng i predsednik Republike Srbije Aleksandar Vučić.\nTreći samit ministara transporta Kine i 16 zemalja centralne i istočne Evrope trajaće do 17. oktobra.\nSrbija je prepoznata kao jedan od najaktivnijih učesnika u okviru mehanizma saradnje 16+1 i zemlja, koja ima vodeću ulogu u saradnji sa Kinom kad je reč o infrastrukturnim projektima.\nOd srede izmena režima saobraćaja u Ćirpanovoj ulici


Objavljene preporuke za osobe u samoizolaciji, prekršitelje čekaju paprene kazne i ovrhe - Novi list\n15. ožujak 2020 20:09\nFoto Reutets, Screenshot\nU Hrvatskoj je trenutno 8.000 osoba u samoizolaciji u cilju suzbijanja epidemije koronavirusa. Nacionalni stožer civilne zaštite objavio je preporuke za osobe kojima je određen zdravstveni nadzor u kućnoj samoizolaciji.\nPolicija provjerava sve dojave\nGlavni ravnatelj policije Nikola Milina za N1 je rekao da policija provjerava sve dojave.\n– Jutros smo imali 18 osoba koje se nisu pridržavale mjera samoizolacije i imamo još nekoliko slučajeva tijekom dana.\nMi o tome obavještavamo sanitarne inspektore koji će provesti proceduru kažnjavanja, rekao je i apelirao na sve da se drže uputa jer ako to ne rade onda nepotrebno opterećuju sustav.\nPrekršiteljima kazne i do 120.000 kn\nDržavni inspektorat objavio je u nedjelju kazne za prekršitelje mjere samoizolacije ili drugih mjera zbog koronavirusa, a koje iznose 8.000 kuna za prvo kršenje, dok se kazne za one koji više puta prekrše mjere penju i do 120.000 kuna, prenosi Hina.


PRVI PUT ZA VIŠE OD DVE GODINE: Evro iznad 1,20 dolara\nEvro je ojačao jutros prema dolaru dostižući najviši nivo u više od dve godine, nekoliko sati nakon što je Severna Koreja ispalila balističku raketu koja je preletela iznad Japana.\nLONDON - Evro je ojačao jutros prema dolaru dostižući najviši nivo u više od dve godine, nekoliko sati nakon što je Severna Koreja ispalila balističku raketu koja je preletela iznad Japana.\nJedinstvena valuta je porasla za 0,4 odsto na 1,2026 dolara na trgovanju u 8:01 časova na berzi u Londonu, javlja agencija "Blumberg", dodajući da je to prvi put od januara 2015. godine da evro toliko ojača.\nOvo je treći uzastopni dan jačanja evra, pošto su investitori, kako navode trgovci valutama, pojačali ulaganja u valutu evrozone kao sigurno utočište usled zaoštravanja odnosa na korejskom poluostrvu.\nNa rast tražnje je uticao i predstojeći sastanak Evropske centralne banke iduće nedelje, na kom će biti razmatrana monetarna politika.\n« Nedimović: Poljoprivredno zemljište veoma atraktivno strancima Česi zovu Srbe da dođu da rade kod njih »


OBRENOVAČKA NAGRADA ZA FILANTROPIJU\nŽeleći da doprinese prepoznavanju i podsticanju dobročinstva i solidarnosti, Fondacija za Mlade Obrenovca je 2019. godine uspostavila nagradu za lokalnu filantropiju. Ovakva vrsta nagrade se po prvi put dodeljuje u Obrenovcu, a cilj je da preraste u tradiciju kako bi se kontinuirano promovisale pozitivne vrednosti i jačao duh zajedništva.\nZa nagradu mogu biti kandidovani pojedinci, mala i srednja preduzeća (privatna i javna), udruženja i neformalne grupe građana koji su pokrenuli ili podržali inicijativu za dobrobit zajednice ili pojedinca.\nViše informacija o dosadašnjem radu i nagradi možete pronaći na sajtu Fondacije (www.oyf.rs).\nNapomena: Prikupljeni podaci će biti korišćeni isključivo za potrebe konkursa i neće biti javno dostupni bez prethodne saglasnosti.\n1. Vaše ime i prezime *\n2. Vaš kontakt e-mail ili broj telefona:\n3. Za nagradu nominujete: *\nNeformalnu grupu građana\n4. Ime i prezime osobe/naziv preduzeća/naziv udruženja građana/naziv neformalne grupe građana: *\n5. Kontakt e-mail ili broj telefona osobe/preduzeća/udruženja građana/neformalne grupe građana: *\n6. Opišite ukratko inicijativu pojedinca/preduzeća/udruženja građana/neformalne grupe građana (pod inicijativom se podrazumeva projekat, donacija, volonterska akcija ili kampanja prikupljanja sredstava): *\n7. Opišite ukratko značaj inicijative (koliko ljudi je učestvovalo, koliko je sredstava prikupljeno ili donirano, koji je rezutat ostvaren itd.): *\n8. Mesto u kom je realizovana inicijativa: *\n9. Godine u kojoj je realizovana inicijativa: *\n10. Na koji način ste saznali za inicijativu: *\nPutem lokalne televizije\nZahvaljujući prijateljima, poznanicima i sl.\n11. Ukoliko postoji objava u medijima u vezi sa navedenom inicijativom, možete ostaviti link ka vesti:


Ušteda energije uskoro podleže zakonskoj kontroli | Nova Ekonomija\nPredlog Zakona o energetskoj efikasnosti i racionalnoj upotrebi energije uvodi obavezu Republičkom hidro-meteorološkom zavodu (RHMZ), koji treba da obezbedi podatke o tome kada može da se racionalno troši energija.\nZakonom je predviđena digitalizacija izveštavanja o merama energetske efikasnosti, u okviru sistema energetskog menadžmenta (skraćeno SEM, uspostavljen je u okviru prethodnog zakona koji je definisao energetsku efikasnost).\nNavodi se da je u okviru tog sistema do sada identifikovano 138 obveznika, od kojih je 51 iz sektora industrije, a 80 iz jedinica lokalnih samouprava (u kojima živi preko 20.000 stanovnika), a licencirano je 332 energetska menadžera.\nVlada Srbije podseća da je energetska efikasnost u Srbiji prvi put definisana donošenjem Zakona o efikasnom korišćenju energije, kao i da bi prema novom zakonu politika energtske efikasnosti trebalo da se utvrđuje strategijom razvoja energetike, kao i integrisanim Nacionalnim energetskim i klimatskim planom (NEКP).\nNEКP sadrži objedinjene ciljeve za energetsku efikasnost, obnovljive izvore energije i smanjenje emisija gasova sa efektom staklene bašte.\nPredlogom zakona se uvodi ugovor o efikasnom korišćenju energije koji je preuzet od članica Evropske unije gde je imao uspešnu primenu.\nUvode se i odredbe koje se odnose na merenje i naplatu energije koja je stvarno potrošena, što bi trebalo da utiče na korisnike da sprovode mere energetske efikasnosti.\nZakon je na nov način definisao i odredbe zahteve energetske efikasnosti u postupcima javnih nabavki, kao i odredbe za praćenje energetskih ušteda u drumskom saobraćaju.\nU odnosu na prethodni zakon, poboljšane su i odredbe koje se odnose na zahteve eko dizajna onih proizvoda koji utiču na potrošnju energije.\nZakon unapređuje i odredbe koje se odnose na označavanje energetske efikasnosti takvih proizvoda, poput automobilskih pneumatika.\nZakonom je definisano finansiranje, podsticajne i druge mere koje se odnose na efikasno korišćenje energije, kao i osnivanje Uprave za finansiranje i podsticanje energetske efikasnosti.\nNapominje se da je za realizaciju aktivnosti na podsticanju energetske efikasnosti godišnje potrebno preko 500 miliona dinara.\nU obrazloženju zakona Vlada Srbije podseća da će izrada i sprovođenje Akcionog plana za energetsku efikasnost trajati do kraja 2021. godine.\nPredviđeno je da ovlašćeno ministarstvo preko elektro-energetskog inspektora, energetskog inspektora i inspektora opreme pod pritiskom vrši inspekcijski nadzor u okviru delokruga koji je utvrđen novim predlogom zakona o energetskoj efikasnosti.\nOBAVEZE GRAĐEVINSKIH INVESTITORA\nInvestitor koji gradi neku novu zgradu ili neku staru detaljno energetski sanira, biće dužan da instalaciju za predaju toplotne energije u tim objektima detaljno energetski sanira.\nPored toga biće dužan da inastalaciju opremi uređajima za regulaciju i merenje toplotne energije, tople vode (tamo gde ona postoji), kao i mernim uređajima za svako grejno telo.\nOdređena zgrada će se detaljno energetski sanirati ukoliko je ukupna predračunska vrednost radova na njenoj energetskoj sanaciji 25% veća od njene vrednosti, a u proračun te vrednosti neće ulaziti vrednost zemljišta na kome je objekat izgrađen.\nNovi zakon predviđa da zgrade ili posebni delovi zgrada u javnoj svojini, u kojima se koristi površina veća od 250 kvadrata, moraju da imaju sertifikat o energetskim svojstvima, koji će se izdavati u skladu sa propisima kojima se uređuje izgradnja objekata i energetska sertifikacija zgrada.\nZakonom je predviđena sanacija zgrada centralne vlasti, sa ciljem da se u njima postigne veća energetska efikasnost.\nVlada Srbije podseća da je na osnovu Zakona o efiskanom korišćenju energije 2014. godine osnovan poseban budžetski fond za poboljšanje energetske efikasnosti javnih objekata.\nNapominje se da je uz pomoć tog fonda do sada uloženo 800 miliona dinara za unapređenje energetske efikasnosti u 91 objektu lokalnih samouprava.\nPredlog novog zakona o energetskoj efikasnosti predviđa i kontrolu sistema za grejanje (sistema sa kotlovima jačine od i preko 70 kilovata) i sistema za klimatizaciju u zgradama (sistema sa rashladnim uređajima jačine od i preko 70 kilovata).


Drustvo - datum: 2016-12-23 FLEŠ\nUdruženje Roditelji organizovaće danas u suterenu centra Kapital plaze humanitarnu novogodišnju „Žurkoteku” kojom će proslaviti prvi rođendan Igračkoteke i Razvojnog centra i novogodišnje praznike. Početak proslave zakazan je za 12 sati, a tokom dvoiposatnog programa mališani i njihovi roditelji će uživati u zabavnom programu, učestvovati u tematskim kreativno-edukativnim radionicama i družiti se sa Deda Mrazom.\n– Ulaznica za proslavu je igračka koja je odgovarajuća za fond biblioteke igračaka, nova ili korišćena, ali očuvana, ili dječija knjiga. Na taj način naši gosti će dati doprinos obnavljanju fonda biblioteke igračaka, koja već godinu uspješno funkcioniše i u koju je do sada učlanjeno preko 300 porodica iz Podgorice – kazali su iz Udruženja.M.S.\nRomi, čija se populacija u regionu procjenjuje na 10 miliona, suočavaju se sa posebnim izazovima prilikom pristupa poslovima i najviše su pogođeni nedavnom finansijskom i ekonomskom krizom u tim zemljama. To je ocijenjeno na konferenciji Međunarodne organizacije rada na kojoj je istaknuto da su posebno među mladim Romima prisutne visoke stope odustajanja u obrazovanju, dječjeg rada, slabo sticanje vještina, otežan pristup i zadržavanje na tržištu rada, slabe zarade, stereotipi i stigmatizacija, koje ih guraju na marginu ekonomske aktivnosti.M.S.\nU aprilu o Holokaustu\nMješovita komisija za praćenje sprovođenja ugovora o uređenju odnosa od zajedničkog interesa između Vlade i Jevrejske zajednice odlučila je da će se naredne godine Dan Holokausta obilježiti u aprilu, u znak sjećanja na pogibiju učesnika ustanka u Varšavskom getu 1943. godine. Na sjednici je zaključeno da je prepoznata potreba promocije biblioteke Jevrejske zajednice Crne Gore, koja ima brojne naslove iz oblasti istorije, filozofije, manje iz beletristike, ali i arhivsku građu. U narednom periodu sprovodiće se aktivnosti na upoznavanju đaka i visokoškolaca sa sadržajem biblioteke, uz pomoć Ministarstva prosvjete, Univerziteta Crne Gore, kao i Centralne narodne biblioteke.M.S.\nPredstavnici Agencije za sprečavanje korupcije (ASK), u saradnji sa partnerima iz nevladinog sektora, organizovali su u Nikšiću obuku „Nadležnosti ASK i obaveze organa vlasti u sprovođenju antikorupcijskih zakona“. U susret izborima za odbornike u SO Nikšić u prvom kvartalu naredne godine službenik ASK i predstavnica NVO Centar za demokratsku tranziciju predstavili su obaveze organa vlasti u toku izborne kampanje koje su propisane Zakonom o finansiranju političkih subjekata i izbornih kampanja. Predstavnicima lokalnih institucija takođe su predočene zakonske obaveze koje se odnose na sprečavanje sukoba interesa u vršenju javnih funkcija.M.S.


Objavljeno ponedeljak, 14 avgust 2017 17:03\nNovi, tridest i drugi broj, Novina Nikšića našao se na prodajnim mjestima u tom gradu, ali i drugim crnogorskim opštinama, sa novim, ništa manje interesantnim temama i tekstovima. Autori su na 24 strane pomenutih novina pokušali da i u ovom broju nastave da podsjećaju i informišu o tradiciji i životu u gradu pod Onogoštom.\nOvaj broj otvara tekst Prvi kamen u salidž pijace iz pera Maksima Vujačića u kojem autor govori o čuvenom nikšićkom trgu, dok magistar Sait Šabotić podsjeća na Cana Redožovića - jedne od interesantnih ličnosti istorije tog grada.\nOvim brojem započinje feljton „istorijat štampe u Nikšiću“ koji priređuje dr Dušan J. Martinović (Nikšićke novine), a Petak Matić piše kako je Nikšić dobio ime.\nU ovom broju je nastavljen feljton o razvoju kinematografije u Crnoj Gori. Pod naslovom „Slika kao pobuna“, Novine Nikšića donose izvod iz razgovora sa čuvenim slikarom i vajarom Milošem Šobajićem, objavljenog 1996. godine, u Novinama Nikšića.\nIzvodi sa konferencije za novinare Društva prijatelja i poštovalaca Nikšića i najave tog društva i hotela Onogošt tokom koje je najavljen povratak „dobrog duha Onogošta - Nikšića“, našli su svoje mjesto u tekstu Obnavljanje manifestacije od velikog značaja.\nNi 32. broj Novina Nikšića nije bez rubrike Stare priče, dok je iz arhivskog intervjua Maksima Vujačića priređen za čitaoce razgovor sa „jugoslovenskim Montanom“, legendarnim pjevačem Draganom Stojnićem.\nNovine Nikšića su podsjetile i na rukometaša Željka Bjelicu - Belog, bivšeg fudbalera i šahistu Nikolu Mijuškovića, kao i na odlazak sa životne scene Andrije Habulina - Dubrovčanina koji je postao jedna od legendi džudo sporta bivše SFRJ.


Emisija Jelen top deset - TV program Srbija\nJelen top deset\nVaša omiljena muzička emisija će vam, i tokom leta, pružati mogućnost da uživate u dobrom i kvalitetnom zvuku. Pratite plasman vaših favorita na listi i saznajte, iz prve ruke, aktuelnosti na domaćoj pop i rok sceni.\nMuzička emisija Jelen Top 10, jedina emisija koja promoviše savremenu domaću pop i rok scenu i mlade bendove u Srbiji i regionu.\nJedinstvena muzička emisija Jelen Top 10 nastavlja da promoviše dobru i kvalitetnu muziku i tokom leta, pružajući brojnim gledaocima, na kraju vikenda, pravu meru informacija upakovanu u originalan i provokativan TV program.\nŠarmantni voditelj emisije Lazar Sakan imaće zadatak da vas upozna sa novim i kvalitetnim bendovima domaće muzičke scene, ali i da vas informiše o svim aktuelnim kulturnim i muzičkim događajima koji su se, u nedelji za nama, održali u Beogradu. Prvi od mnogih noviteta očekuje vas već u narednom izdanju vaše omiljene muzičke emisije, kada će se kao gošća-voditeljka oprobati Aleksandra Kovač i tom prilikom proveriti da li je Lazar naučio da peva. Novi voditeljski tandem ugostiće, ove nedelje, Koyot-a, predstavnika rege pokreta sa zavidnom inostranom karijerom, koji će gledaocima predstaviti jednu od svojih numera.\nKo će se naći na Jelen Top 10 listi određivaće umetnički tim emisije, na čelu sa supervizorom Slobodanom Konjevićem, ali ćete redosled bendova na listi odrediti vi sami, glasanjem na sajtu www.jelenpivo.com.


Press Online :: Balkan :: Referendum o samodoprinosu u Gornjem Milanovcu nezakonit\n18. 05. 2010. - Autor: M. TAKOVAC\nReferendum o samodoprinosu u Gornjem Milanovcu nezakonit\nUstavni sud Srbije utvrdio je da je Odluka o obliku i načinu neposrednog izjašnjavanja građana o uvođenju samodoprinosa na teritoriji opštine Gornji Milanovac neustavna i nezakonita.\nVeć rekonstruisana parama iz samodoprinosa... Gimnazija\nSamodoprinos u Gornjem Milanovcu je uveden prošle jeseni nakon ličnog izjašnjavanja građana uz potpis. Prema tada objavljenim rezultatima, izjasnilo se oko 60 odsto građana Gornjeg Milanovca, od čega je oko 95 odsto građana bilo za uvođenje samodoprinosa. Samodoprinosom je u ovoj godini, kako je bilo predviđeno, trebalo da se prikupi oko 60 miliona dinara, od čega 40 miliona dinara u gradu i 20 miliona u selima. U narednih pet godina, na koliko je izglasan samodoprinos, planirano je da se prikupi oko 400 miliona dinara.\nPehovi sa samodoprinosom\nNije prvi put da Ustavni sud Srbije ospori opštini Gornji Milanovac način sprovođenja samodoprinosa. I prošle godine, 12. juna 2009. godine, odlukom ovog suda ukinut je tadašnji samodoprinos nakon čega je i doneta Odluka o sprovođenju referenduma za uvođenje novog samodoprinosa u novcu u trajanju od pet godina koja je odlukom Ustavnog suda Srbije ocenjena kao nezakonita i neustavna.\nPredviđeno je da se od novca prikupljenog samodoprinosom u Gornjem Milanovcu rekonstruiše zgrada Gimnazije što je već i urađeno. U planu je bila i rekonstrukcija glavne gradske ulice, renoviranje Doma kulture, izgradnja aneksa Sportske hale „Breza" i rekonstrukcija i izgradnja još nekoliko ulica u gradu. U selima je novac od samodoprinosa planiran uglavnom za asfaltiranje seoskih puteva i izgradnju seoskih vodovoda. Predviđeno je i da varošica Rudnik definitivno reši problem snabdevanja vodom, izgradnjom kraka vodovoda iz sistema „Rzav", a planiran je i završetak izgradnje sportske hale na Rudniku i u varošici Pranjani.\nMeđutim, odmah nakon izglasavanja samodoprinosa, grupa građana na kojoj je provopotpisani na listi bio Pavle Brković, odbornik DSS-a, a zatim i LDP-a, podneli su Ustavnom sudu Srbije odvojene inicijative za ocenu ustavnosti. Odluka Ustavnog suda Srbije doneće Gornjem Milanovcu mnogo problema.\n- Niko ne spori da je Gornjem Milanovcu bio potreban samodoprinos, ali još u vreme rasprave o samodoprinosu ukazivali smo da način na koji je predviđeno da se sprovede referendum nije zakonit. To je bio i razlog zašto smo, nakon izglasavanja samodoprinosa, 28. septembra 2009. godine Ustavnom sudu uputili Inicijativu za pokretanje postupka za ocenu ustavnosti. To je potvrdio i Ustavni sud Srbije - kaže za Press Pavle Brković.\nU opštinskoj vlasti za sada niko ne želi da komentariše stav Ustavnog suda Srbije.\nNismo bili protiv samodoprinosa, ali smo ukazivali na nezakonitost sprovođenja referenduma ... Pavle Brković, odbornik DSS\n- Videli smo odluku Ustavnog suda Srbije i u svakom slučaju ćemo je poštovati, ali komentar ćemo dati tek kada bude zvanično objavljena u „Službenom listu" i kada bude pravosnažna - izjavio je Mihajlo Vučetić, predsednik SO Gornji Milanovac. Gotovo istovetnu izjavu dao je i Dragan Đorđević, predsednik MZ Gornji Milanovac koja je nosilac mnogih važnih investicija u opštini koje su i planirane upravo od sredstava od samodoprinosa.


PREKRAJANJE GRANICA - RECEPT ZA HAOS NA BALKANU: Evo šta Amerikan Interest piše o situaciji u regionu!\t19 jun 2017\tInformer\nRegion zapadnog Balkana, nakon zapadnih vojnih intervencija devedesetih godina prošlog veka, i dalje je u haosu, piše list "Amerikan Interest"\nList navodi da su SAD, verujući da demokratska budućnost zapadnog Balkana leži u članstvu u EU, odgovornost za politički, institucionalni i ekonomski razvoj regiona ustupile Evropskoj uniji. Međutim, Evropa nije u potpunosti obavila posao, jer je EU, nakon prihvatanja Hrvatske i Slovenije, izgubila apetit za proširenje i zadržala ostatak regiona Bosnu i Hercegovinu, Srbiju, Crnu Goru, Albaniju i Makedoniju, da čekaju na pragu. Bregzit, migrantska kriza, uz porast antievropskih osećanja u poslednjih nekoliko godina uzdrmali su temelje EU, i odložile proces pristupanja novih članica, a u isto vreme "krvave tenzije" u regionu i nedostatak razvoja samo su se "zagnojile", ostavljajući siromašne i nestabilne države na periferiji Evrope, a vakum koji se stvorio počeli su da popunjavaju drugi akteri, piše list. Rusija je potvrdila svoju tradicionalnu ulogu zaštitnika pravoslavnog stanovništva, koristeći Balkan kao tampon da spreči dalju evropsku ekspanziju i učvrsti svoju sferu uticaja. Rusija je uticala na javno mišljenje među Srbima, Crnogorcima i Makedoncima kako bi ublažila entuzijazam za članstvo u EU i NATO, te je dodatno ojačala svoju moć kroz vojnu pomoć. Tanjug\nSudeći po nedavno obavljenoj anketi Međunarodnog republikanskog instituta (IRI), makedonska podrška članstvu u NATO je na najnižem nivou od 2008. godine, dok slično istraživanje obavljeno u BiH pokazuje da samo 18 odsto Srba snažno podržava ulazak u EU. Turska i zalivske države su odgovorile pojačavajući njihovu podršku muslimanima na Balkanu, a pomoć koju pružaju nije uvek benigna - Saudijska Arabija izgradila je džamije i dovela muslimanske sveštenike od Balkana do zaliva za verske nastave, neki se zalažu za konzervativni vehabizam, koji je u suprotstavljen umerenom islamu koji se praktikuje na Balkanu vekovima. Sve to dovelo je do porasta islamističkog fundamentalizma među lokalnim muslimanskim stanovništvom. S obzirom na to okruženje, nije iznenađenje da politika identiteta usmerena na etno-religijski nacionalizam doživljava preporod. Lider Republike Srpske Milorad Dodik, pozvao je na referendum za nezavisnost, a poznato je da je on često putovao u Moskvu na konsultacije sa Putinom. Sa druge strane, u Bosni lider glavne muslimanske političke stranke, Bakir Izetbegović, redovno putuje u Istanbul da bi se slikao sa sve autoritarnijim turskim predsednikom Erdoganom. tanjug\nKao još jedan znak povećanja tenzija, a uprkos stalnom prisustvu 5.000 NATO trupa i snažnom protivljenju Zapadne alijanse, kao i Srbiji i Makedoniji, Hašim Tači je pozvao na uspostavljanje vojske Kosova, a Srbi su pokušali da usmere voz ukrašen sa sloganom "Kosovo je Srbija" na Kosovo. Albanski predsednik Edi Rama često govori o potrebi za poboljšanje saradnje između njegove zemlje i Albanaca na Kosovu i u Makedoniji, što je navelo kritičare da ga optuže da pokušava da uspostavi "Veliku Albaniju". Sa urušavanjem Bliskog istoka i nuklearnim pretnjama Severna Koreja, postavlja se pitanje zašto bi Balkan uopšte bio bitan Zapadu? Odgovor na to, navodi Amerikan Interest, jeste da blizina regiona Evropi znači da destabilizacija na Balkanu može brzo da postane problem za Evropu. Region je 2015. godine bio glavni put za više od milion migranata koji su bežali u Nemačku i Švedsku, a kriza je mogla da bude mnogo gore da lokalni lideri nisu uspeli da ostave po strani svoje razlike i zajedno rade. Eskalacija tenzija\nList zaključuje da ako regionalne tenzije i dalje eskaliraju, ovakva saradnja ne može da se očekuje za narednu krizu i to predstavlja kako humanitarni tako i bezbednosni rizik, jer će borci ISIS-a nastaviti da iskoriste haos i uđu u Evropu. reuters/public\nKako se navodi, Rusija je dugo nadgledala podele u ovom regionu kako bi poduprla svoje strateške prednosti nad Evropom, a povećana ravnodušnost ili netrpeljivost prema zapadnim institucijama ide u korist Kremlju. Bez sidra u zapadnim institucijama, i liberalna demokratija i porast verskog fundamentalizma će verovatno postati norma u regionu. Prema nekim posmatračima, prekrajanje nacionalnih granica je jedini način da se reše ove višegodišnje etničke podele, međutim činjenica je da ne postoji način da se iscrtaju granice, a da nijedna etnička grupa nije na gubitku. Uprkos ratovima u Bosni, još postoje oblasti, kao Sarajevo, gde Srbi, Hrvati i Muslimani žive rame uz rame. Štaviše, jednostavna razmena zemljišta, zasnovana na etničkoj većini je recept za haos na Balkanu. Na Kosovu, Srbi u Mitrovici se opiru albanskoj većini i žele da se pripoje Srbiji, a kao što postoje albanske zajednice u Preševskoj dolini na jugu Srbije, na papiru bi se moglo pretpostaviti da bi dve teritorije samo mogli zameniti populacije. Ipak, razmena Mitrovica-Preševo bi izazvala borbe nad teritorijom, jer se ne graniče sve enklave, a iz istog razloga, malo je verovatno da će Srbija pristati na predaju većinski muslimanskog Sandžaka Bosni, navodi Amerikan interest. Bolji način je da se uspostave i ojačaju regionalne institucije da olakšaju ekonomsku i političku koordinaciju i rešavanje sukoba. Carinska unija\nCarinska unija bi mogla da bude korak u pravom smeru, ali ne i zamena za ulazak u NATO i EU, piše Amerikan interest. Nažalost, EU je sve samo ne napustila svoju strategiju proširenja za region, zbog straha da će je preplaviti jeftina radna snaga, ali možda bi za nju bilo bolje da primi zapadni Balkan, što bi moglo da dovede do povećanja regionalne saradnje, samim tim i smanjenja međuetničkih tenzija. Public\nList navodi i da je integracija u NATO jednako važna i lakše ostvariva za zapadni Balkan, a nakon Crne Gore vrata se otvaraju za Srbiju, Makedoniju, Bosnu, čije bi pripajanje poslalo signal da se Balkan vidi kao deo Zapada i da će pomoći odupiranju ruskog nadiranja. Zapad se nalazi pred teškim izborom - ili će tretirati Balkan kao strateško sredstvo, ili rizikuje da izgubi region u ruskom uticaju, uz infiltraciju islamskog ekstremizma. U septembru prošle godine, Bosna je podnela zvaničan zahtev za prijem u Evropsku uniju, što bi Brisel trebalo da ozbiljno razmotri, a nakon Crne Gore NATO treba da uzme i Srbiju i Bosnu kao buduće članice. Sa previranjima u EU, integracija sa zemljama je važnija nego ikada, zaključuje američki list.\tOpširnije...\tOVI DŽIHADISTI DOLAZE U SRBIJU! Pošto veliki kalifat nije uspeo u Siriji i Iraku, TERORISTI KRVAVI RAT PRENOSE NA BALKAN!\t18 jun 2017\tPolitika


„Kada ste u situaciji da morate da se zadužujete onda je malo teže reći šta je povoljno, a šta ne. Imajući u vidu situaciju na svetskim tržištima kapitala, ne bih rekao da je ovo nepovoljno“, kaže Nikola Altiparmakov, član Fiskalnog saveta Srbije.\n„Sve zemlje će sad morati na tržištima kapitala da se zadužuju po višim kamatnim stopama nego ranije i to je apsolutno poznato pravilo u ekonomiji“, kaže za Radio Slobodna Evropa (RSE) Nikola Altiparmakov, član Fiskalnog saveta Srbije.\nMinistar finansija Republike Srbije Siniša Mali\nOn navodi da „zbog deficita i starih dugova“ Srbija u ovoj godini mora da se zaduži za iznos od oko sedam milijardi evra.\nSrbija vaga uslove za nova zaduživanja